
A passzív 


Toncz Tibor rajza 


Hogyan? Hát nélkülem is forog a Föld? 


Vakító az ilyesi 


Szűr-Szabó József rajza 


Hűha, fel kell vennem a napszemüveget! 

— Jól figyeljetek ide! A nagy¬ 
mama és a nagypapa elmegy a 
hangversenyre, Pistike az Állat¬ 
kertbe, Sanyi a sportbemutatóra, 
anyátok Rózsival elmegy az 
esztródműsorhoz, én meg válla¬ 
lom, hogy beülök valahova sö¬ 
rözni .. • 


Ára 1 forint 




















Büszkeség 


Várnai György rajza 



A plakátragasztó ötlete 


Ambíció 


Sándor Károly rajza 


Hegedűs István rajza 

Kislányok egymás között 


Vasvári nna rajza 



— Én egy rövid duplával és eqy Karinai kibírom délig . 



KORSZERŰ PANASZ 

Barátom, Gyula 
így panaszkodott: 

— öregem, meg 
kell Itt annak dö¬ 
gölni, akinek nincs 
protekciója. Tudod, 
hogy nemrég ne¬ 
veztek ki egy vál¬ 
lalathoz igazgató¬ 
nak. Olyan a mun¬ 
kám, hogy sokat kell szaladgálnom, 
ezért kiutaltak részemre egy személyi 
gépkocsit. Eddig rendben van, mon¬ 
dod te, mi van itt panaszolni való. 
Várd meg a végét. Ugyanis az autó, 
amelyet kiutaltak, egy hatalmas, 
amerikai Hudson-kocsi, akkora, mint 
egy ház. Amellett teljesen kifogásta¬ 
lan állapotban van, úgy csillog-vil- 
log, hogy a fene megesz, ahányszor 
ránézek. Ebbe üljek én bele, ma? 
És az a sok lámpa meg szemafor, 
meg tudja az atyaisten, micsoda, ez 
a kocsi maga az áramvonalas sze¬ 
mélyi kultusz! 

— De ez( még mind semmi — foly¬ 
tatta. — Van hozzá egy sofőr is, 
barátom, két méter és százhúsz kiló. 
Ezelőtt egy gróf Festetichnél szol-, 
gált, ahogy meglát, pattan a volán 
mellől és nyitja nekem az ajtót. Most 
még azt vedd hozzá, hogy Óbudán 
lakom a Rekettye utcában, ez a leg¬ 
szűkebb utca egész Óbudán. Na most 
képzeld el, hogy megjelenik egy 
ilyen baromi kocsi a Rekettye utcá¬ 
ban kétoldalt a házfalakat súrolva 
és felverve szirénájával az egész 
kerületet. Mindenki az ablakhoz sza¬ 
lad és sanda szemekkel lesi, hogyan 
tépi fel előttem az ajtót a grófi 
sofőr, hogy hajol meg mélyen, mi¬ 
közben én belibbenek a kocsiba ... 
Hát nem! Ebben a látványban csak 
egyszer volt része a Rekettye utcá¬ 
nak, azóta autóbuszon járok vagy 
villamoson, a kocsi pedig inkább 
csak álljon a garázsban. Néha árut 
szállítunk rajta, vagy beültetem a 
helyettesemet, de már ő is. zúgoló¬ 
dik, azt mondja, felmond, ha a Hud- 
son-kocsival kell járnia... És miért 
van mindez? Mert nincs protekcióm! 
A fejesek persze kiosztják egymás 
közt a jó kis rozoga kocsikat, nekem 
meg idevágják ezt a ragyogó luk- 
szuskocsit, hogy ott egyen meg vele 
a fene! És nem lehet csinálni sem¬ 
mit. Már könyörögtem nekik, bead¬ 
ványokat szerkesztettem, hiába. Ha 
megfeszülök, sem kapok kisebbet... 
Hacsak most nem sikerül valamit 
csinálnom, de ez olyan szép, hogy 
nem is lehet igaz. A házmesterünk¬ 
nek van egy unokafivére, az most 
lett miniszterhelyettes. Már beszélt 
az érdekemben és szó van róla, hogy 
kicserélik a Hudsonömet egy kis 
Topolinóra, amely¬ 
nek mind a négy 
sárhányója le van 
szakadva. Talán 
így elintézik a dol¬ 
got. Mert protek¬ 
ció * nélkül, bará¬ 
tom, nem megy 
itt semmire az em¬ 
ber. 

Gádor Béla 

































Békés átmenet 


Ingatag jellem 


Szür^Szabó József rajza 





Azt már józan ésszel senki sem állít* 
hatja, hogy lovasnemzet vagyunk, a 
szalmaláng-elmélet is léket kapott, amióta 
a szalmacellulóze hasznosításának széles 
országútjára léptünk. De azt tiszta szív¬ 
vel, a történelem itélöszékének kijáró 
felelősséggel lehet állítani, hogy feketeivó 
nemzet vagyunk. Ma már szinte minde¬ 
nütt lehet inni feketét, a Közértekben 
éppen úgy, mint az eszpresszókban. Persze 
vannak lemaradások is. Még mindig van 
egy sereg vaskereskedés, múzeum és 
benzinkút, ahol még nem állították fel 
a kávéfőző masinát. 

a 

Egy fiatal újságírót igazságtalan dor¬ 
gálás ért szerkesztője részéről. A fiatal 
újságíró ugyanis egy tudományos tárgyú 
cikkben azt írta, hogy ,,a szabad szem¬ 
mel alig látható atomok ...” így akarta 
éreztetni az atomok csöpp voltát, ami 


. tökéletesen indokolt is, hiszen például az 
„i” betű pontján nem kevesebb, mint 
2*300*000*000*000*000*000, vagyis két és 
fél kvintillió atom fér el. Szerintünk leg¬ 
följebb akkor tévedett az újságíró, ami¬ 
kor azt írta, hogy az atomok szabad 
szemmel alig láthatók. Holott atomokat 
szabad szemmel kitünően lehet látni. 
Csak egyszerre sokat. Elég, ha ránézünk 
az asztalra, a papucsunkra, a Bodri ku¬ 
tyára. Csupa atom! 

♦ 

Nincs rossz film, csak arra kell vi¬ 
gyázni, hogy az ember a filmeket úgyne¬ 
vezett „előzetes**-ben nézze meg. Ezek¬ 
ben az ízelítő jelenetekben minden film 
izgalmas, fordulatos, meglepő, változatos, 
mozgalmas. Aki persze mohón az egész 
filmet akarja megnézni, az bizony gyak¬ 
ran csalódik. 

Különös vendég 



Toncz Tibor rajza 



A kutyabarát 


Schwott Lajos rajza 

Ha ló nincs... 

Toncz Tibor rajza 



— Mit csináljak? Csak Ilyen ballont kaptam... 


A Filmmúzeum közkedvelt lett, 
Nincs nála mozi közkedveltebb, 

Sor áll ott reggel, délben, esten, 

Még iskolát csinál majd Pesten. 

J\í iként az öreg bölcsek mondják, 
Klassz tipp (jó ötlet) nem bolondság / 
Vagyont ér, az, mondhatni kincset 
S leutánozzák, mint a pintyet. 

Pékmúzeumot fognak nyitni, 

Hol nem lesz más, csak régi kifli, 
Egy-két hetes, patinás, száraz. 

Pesten holtbiztos siker már az! 


A Körút legszebb helyén nyilván, 
Szárnyasmúzeum is lesz nyilván, 
Csak vén tyúkot s agg libát árul, 
Elé tehát nagy tömeg járul. 


A dendi vágya szinte tombol: 
Ruhát a Ruhamúzeumból! 

(E néven a divatos férfi 
A szép Ecseri utat érti.) 

Sikk Pesten, ami régi, ódon, 

Töröm a fejem szörnyű módon: 

Ne nevezzük mi is magunkat 
Vicclap helyett Viccmúzeumnak? 

Gergely Miklós 




A megfelelő helyen alkalma¬ 
zott költői idézet kincset ér. 
Helyes irányba tereli az emberi 
gondolkozást. Ha például láto¬ 
gatóba megyünk, s a vendég¬ 
látó konyhájának falán sze¬ 
münkbe ötlenek ezek a hímzett 
• szavak: „Akármilyen kedves 
vendég, három napig untig 
elég!” — máris tudatossá válik 
bennünk az igazság, hogy a 
barátnál is drágább az az idő, 
amelyet ellop. Ilyenkor érez¬ 
zük, hogy a költészet nem 
pusztán gyönyörködtetésre 
való, a vers hivatása nem merül 
ki abban, hogy önös érdekből, 
az élettől elszakítva, konkrét 
cél nélkül olvasgassák. A költő 
szava riadó, verse messze vilá¬ 
gító szövétnek, amely be¬ 
ragyogja utunkat. És nincs az 
életnek olyan válságos pilla¬ 
nata, amelyre ne volna meg a 
megfelelő, útbaigazító idézet. 
S ha mindenütt, köz - és magán- 
épületekben, szalonokban és 
konyhákban, palotában és 
kunyhóban, termekben, elő¬ 
szobákban a falakról felénk 
sugározna néhány költői szó, 
mennyivel könnyebben talál¬ 
nánk meg a helyes belátás, a 
nyugalom állapotát. Amellett 
lakályossá, költőivé tud tenni 
bármilyen helyiséget a falon 
egy-egy lényegbemarkoló idé- 
. zet. Gondoljuk csak el, hogy 
közhivatalokban milyen vilá¬ 
gosan kifejezné a hivatalnok 
és a fél gondolatvilágát, ha az 
íróasztal mögött a falon a 
következő halhatatlan szavak 
ragyognának a felekre: 

Mit háborgattok ? 

4 Takarodjatok innen! 


Persze nem minden köz¬ 
hivatal egyforma. A központi 
házasságkötő terem falára in¬ 
kább ezek a sorok illenének: 

A szerelem, a szerelem , 

A szerelem sötét verem. 

Utcai telefonfülkében me¬ 
gint más igék ragadnák meg 
a lényeget: 

Megint beszélünk, s csak 
beszélünk! 

Milyen megnyugtató érzés 
lenne minden vevő számára, 
ha a jótállási cédulákat ezzel 
a költői idézettel tennék mele¬ 
gebbé, emberibbé: 

Mert szegénynek drága kincs 
a hit. 

Tűrni és remélni megtanít. 

Egyetlen adóhivatal hagyo¬ 
mányos kedélyességén sem 
rontanának Petőfi halhatatlan 
szavai: 

Ejh, ráérünk arra még! 

Bizonyára jó hatást tenne 
a sportkedvelő szurkolóra is, 
aki esetleg a játékvezető elleni 
haragjában tettlegességre ve¬ 
temedne, ha Ady Endre szavai 
nem figyelmeztetnék a hirdető¬ 
tábláról: 

Nézni fogunk, hejhajh, csak 
néznil 

Közért-mérlegen viszont e 
néhány szó jelezné az ember 
tragédiáját (a vevő is ember): 


Fukar kezekkel mérsz, 

de hisz nagy úr vagy! 

Amikor pedig ideges, inge¬ 
rülten szuszogó emberek el¬ 
késve rohannak színházba, 
moziba, hangversenyre, Kiss 
József elégikus, szelíd, vágyódó 
szavai csillapíthatnák vágyódó 
lelkűket: 

ó mért oly későn. . . 

A totó- és lottó-klubokban, 
ahol az emberek a sötét ború¬ 
látás és a hurrá-optimizmus 
között hányódnak, az egész 
intézményhez illő fenséges 
szavakkal lehetne erősíteni jel¬ 
lemüket: 


Mondottam , ember: küzdj 
és bízva bízzál! 

Kórterem falára Berzsenyi 
szavai kívánkoznak: 

Romlásnak indult hajdan 
erős magyar. 

A műtő falára pedig a sza¬ 
badság lánglelkű dalnokának 
sorai: 

Sehonnai bitang ember , 

Ki most, ha kell, hálni nem 
mer. 

E néhány szerény tanácsból 
is kibontakozik, hogy a költé¬ 
szet felemel, lelkesít és utat 
mutat, ha ügyelünk arra, hogy 
a megfelelő idézetet a meg¬ 
felelő helyen alkalmazzuk. 

Feleki László 




















Szegény 

kis 

plakát 

panaszai 


— Úgy látszik, 
nem vesznek engem 
komolyan ... 



Ringlispil 


Nemcsak regényt, hanem utcát, házfalat, sőt néha még 
aszfaltot is; helyesebben az azon található hirdetéseket, ki¬ 
írásokat, táblákat. Sok utcát kiolvastam már, de eddig legjobban 
a körút tetszett. Az kitűnően kezdődik, igen fordulatos, igaz, hogy 
nagyon hosszú, több folytatásból áll és az ember a végét is 
előre tudja, de legalább happy-endje van, hiszen ott a központi 
házasságkötő. Ajánlhatom még a külvárosi sorozatból a Karpfen- 
stein utcát, elég izgalmas, különösen este, csak a vége felé esik 
kissé és kezd unalmas lenni; igaz, csak egy-két oldala: a jobb és 
a bal. Egyszóval mindenkinek ajánlom az utca •olvasást. Olcsóbb, 
mint a regény, nem kell kölcsön kérni és még tanulságos is. — 
íme: 

A Lukács fürdő egyik épületén ez olvasható: Reuma tovább¬ 
képző tanfolyam. Ebből kiderül, hogy az embernek nem kell el¬ 
keserednie, ha csak egy kezdődő kis reumácskája van, amelyik 
néhanapján éppen csak hasogat, hanem egyszerűen beiratja 
erre a tanfolyamra és rövid okUitás után máris úgy nyilall , hogy 
büszkén üvölthet a fájdalomtól. Sőt biztos, hogy itt is, mint minden 
tanfolyamon, az arra érdemeseket még tovább is képezik. Tehát 
egy ilyen kezdő, de fejlődőképes reumácskából, szorgalom és jó 
előmenetel mellett — még köszvény is lehet, vagy ha megbecsüli 
magát , egész isiászig is felviheti, de, ha mondjuk, csak heksznsussz 
lesz... már az is eredmény. 

A Vörösmarty tér egyik üzlethelyiségén ez állt: Mahart mérték¬ 
vétel és próba. Félreérteni nem lehet. Csak az a bökkenő, hogy a 
M AHA RT hajózási társaság. Na mármost, hogy tudnak ebben a 
csöpp kis helyiségben mértéket venni akár egy dunai propellerről is ? 
A tengerjárókról nem is beszélve. Hiszen ahhoz, hogy egy ilyen 
nagy hajó ide bejöjjön felpróbálni az alig összefércelt fedélzetét, 
le kellene bontani legalább a Gerbeaud -t. Mert az uszály, az rendben 
van, persze, ha estélyi ruhához tartozik és nem vontató- 
gőzöshöz. 

Befejezem, mert sietnem kell. Ugyanis tegnap elkezdtem a 
Wesselényi utcát olvasni és nem tudom, hol hagytam abba. 
Tudniillik az utcákra nem lehet szamárfület tenni... hiszen 
ki van írva: — „ Behajtani lilost” 

Erdélyi Ernőd 

Csábtánc 

Szegő Gizi rajza 


Tenyészetekből töltik fel 
a Balaton halállományát 



— Á, kartárs. ön alkalmasint vala¬ 
melyik szögedkor nyéki halastóból Jött? 



Az rendel, aki fizet 


Itt van egy tízes, de most már 


játsszon egy Jó kis mambót! 


... 

— Mert tudja uram, ami nekem a szívemen, az a számon. En már 
csak ilyen ember vagyok. 

— Értem. Szeretem az ilyen embert. 

— Azt meghiszem. Mert sok ám a köntörfalazó, a himző-hámzó, aki 
csak kerülgeti a kását, de bele nem harapna az istennek sem. 

— Ronda az olyan. 

— Az. Én azonban nem rejtem véka alá, amit gondolok. Ami a be¬ 
gyemben, az a nyelvemen — ahogy mifelénk mondják. 

— Merre felé ahogy mondják. 

— A Tompa utcában. Mert az emberek sokfélék. A legtöbbje alamuszi, 
meg képmutató. A jó magyar ember szókimondó. Én is úgy vagyok vele, 
hogy azt tartom: szóbul ért az ember. 

— Csakis. 

— Ugye. 

— Tehát? 

— Mert nekem uram egyenesen megfekszi a gyomromat az igazság, ha 
lenyelem. Kimondom én a szót uram, aztán kész. Biz énbennem az öreg¬ 
apám sem némítja el az igazságot. 

— Jól teszi. 

— Ugye. 

— Tehát? 

— Azért nem is vittem semmire. Kiadom én a magáét kinek-kinek. 
Ki én. 

— Nagyon helyes. 

— Ugye. 

— Tehát? 

— Tisztaszívű embernek nem lehet titkolnivalója. Ha én egyszer azt 
gondolom, hogy ez meg az úgy van, akkor nem mondom, hogy így van. 
Én kérem kimondom, amit gondolok, ha felnégyelnek is érte. 

— Becsülöm érte. 

— Ugye. 

— Tehát? 

— Csak azért mondtam ezt, hogy az én szavaim mögött senki se keres¬ 
sen valami hátsó értelmet, vagy szimbolikát. Amikor hallom, hogy egyesek 
milyen képletesen beszélnek, azt mondom: pfuj. Mert ugye: vagy akar az 
ember mondani valamit és akkor mondja ki nyíltan, vagy pedig nem akar, 
akkor pedig hallgasson. De ha aztán én valamit mondok, arra mérget vehet 
uram, hogy az őszinte beszéd. Ami a szivemen, az a számon. 

— Értem. Tehát? 

— Mért kérdi folyton ezt a tehátot? 

— Mert kíváncsi vagyok, hogy mit akar mondani. 

— Én? Semmit. 

— Dehát azt mondta, ami a szívén, az a száján! 

— így is van. De most nincs a szívemen semmi. 

Tabi László 

írta : Tristan Bemard 

Madame Duramage a nagy nap 
reggelén mély megindultsággal lé¬ 
pett be a leányszobába. Berthe még 
az ágyban feküdt, szőke, ragyogó haja 
dicsfényként övezte bájos arcát. 

— De ... kislánykám ... — kezdte 
bizonytalanul a mama —, hiszen ma 
lesz az esküvőd Beaumartin úrral. 

— Tudom, tudóin, mit akarsz mon¬ 
dani, drága mamám — szakította 
félbe a fiatal leány —, nyilván cso¬ 
dálkozol nyugalmam fölött. Gondolj 
azonban arra, hogy a földön körül¬ 
belül nyolcszázmillió nő él. Számít¬ 
sunk le ebből „ kétszázötven milliót, 
mivel ezek túl fiatalon halnak meg 
ahhoz, semhogy megismerhessék a 
szerelmet. Azok között, akik a nor¬ 
mális életkort elérik, kétségtelenül 
akad egy rész, amely valóban vén¬ 
lány marad. Ez a szám azonban 
olyan jelentéktelen, hogy nyugodtan 
számításon kívül hagyhatjuk. Marad 
tehát kereken ötszázötven millió nő, 
akik részesei a házasság örömeinek. 
Tételezzük fel, hogy ez a szám mint¬ 
egy 50 évenként megújul, ebben az 
esetben egy évre 11 millió, egy hó¬ 
napra mintegy kilencszázezer és egy 
napra körülbelül harmincezer újdon¬ 
sült feleség esik. Vagyis az előttünk 
álló huszonnégy órában harmincezer 
fehér, fekete, sárga és rézbőrű asz- 
szony fog beevezni a házasság ré¬ 
vébe és örömeibe. Én sajnos csak 
egy vagyok ebből az óriási színes 
tömegből. Ilyen körülmények között 
pedig aligha kifogásolhatod, ha egy 
ilyen megszokott, valóban minden¬ 
napos esemény nem hat meg külö¬ 
nösebbképpen. 

Ezzel Berthe kezébe vette — az 
elmúlt órában ezt már 37-szer cse¬ 
lekedte — vőlegényének levelét és 
felolvasta anyjának: 

„Nem írom azt neked, hogy a vi¬ 
lág legszebb nője vagy. Ez igen ne¬ 
hezen bizonyítható s ráadásul egy 
komoly tudóshoz teljes mértékben 
méltatlan állítás volna. Ha azonban 
feltételezem, hogy Stratznak igaza 
van, amikor kimondja, hogy ezer 
nőre csak egy igazi szépség esik, ak¬ 
kor én arra az örvendetes eredmény¬ 
re jutok, hogy Te Európa körülbelül 
kétszázmillió nőjéből a kétszázezer 
szép no közé tartozol. Ha mármost 
az európai férfiak számát is kétszáz- 
millióra becsülöm, akkor ebből az 
következik, hogy csak minden ezre¬ 
dik férfira jut egy igazán szép nő. 

A statisztikával hivatalból foglalko¬ 
zók száma Európában mintegy két¬ 
ezerre tehető, ami viszont azt jelen¬ 
ti, hogy százezer emberre esik egy 
statisztikus. Egy statisztikus kilátá¬ 
sa tehát arra, hogy szép nőt kapjon 
feleségül, olyannyira elenyésző, hogy 
esélye csaknem kimutathatatlan. Ép¬ 
pen ezért nem merészség részemről, 
ha azt állítom, hogy az egyetlen sta¬ 
tisztikus vagyok Európában, aki 
Európa kétszázezer szép nőjéből 
egyet a magáénak mondhat. Ebből a 
tényből örömöm számszerű nagysá¬ 
gát is könnyen kiszámíthatod, külö¬ 
nösképpen akkor, ha még azt is fi¬ 
gyelembe veszed, hogy a mi eskü¬ 
vőnk miatt a fennmaradó ezerkilenc- 
százkilencvenkilenc statisztikus esé¬ 
lyei egy szép nőre jóformán teljesen 
megsemmisültek.” Fordította: H. F. 


ÓGÖRÖG PÉLDÁZAT 
arról: hogyan lesz valamiből az istenek itala 

Szűr-Szabó József rajza 



— Pilseni nincs, csak nektárral szolgálhatok. 

Ez egyszer sajnos igaz! 



— Drága ez a szövet... 

— Én úgy éljek, hogy nekem is többe vanl 
































































AZ^Cg^Ctlcíl megoldás (Minthogy a csendrendelet sem segített) 



a m i 4 — Sajnos, szomorú hírt 

A mi utcánk hangja ke j| közölnöm önnel ... — Hurrá! Megslketültemü 


tudnák imádkozni Szűr-Szabó József rajza 



Vállalati igazgató: Ezekből lenne a jó anyagbeszerző... 


Május 

Sándor Károly rajza 






Szimat Elek mondta el nekem az 
alábbiakat, úgy írom le, ahogy tőle 
hallottam. 

— Mert kérem elvtár¬ 
sam, az a lényeg, hogy 
az ember keményen tart¬ 
sa kézben a dolgokat. 
Aki nem paríroz, annak 
zutty: csak a fejére, 
hogy meg ne sántuljon! Énfelőlem 
lehet valaki akármilyen jó szakem¬ 
ber, ha nincs meg benne a proletár¬ 
ösztön, én bizony elküldöm a válla¬ 
lattól; fel is út, le is út. Mert nem 
lehet tovább tűrni az opportuniz¬ 
must, a jobboldali megnyilvánuláso¬ 
kat ... Nemrég lepleztem le Zebcgé- 
nyit a tervosztályról, Londonból ka¬ 
pott levelet, már repült is. Aki nincs 
velünk, az ellenünk van. Kemény 
ököl... ez a fontos ... 

— Mert kérem elvtár- 
sam, az a lényeg, hogy 
az ember mindig meg¬ 
értő legyen. Nem kell 
mindjárt mindenkire rá¬ 
fogni, hogy jobboldali el¬ 
hajló. Elvégre nem baj az, ha valaki 
nyíltan megmondja a véleményét, 
akár a Petőfi Körben is. Milyen szép 
este volt: az ember már szinte érez¬ 
te az új idők új dalait. Elég volt a me¬ 
rev életszemléletből, félre a dogma- 
tizmussal! Ne csak jelszó legyen, 
hogy jóvá kell tenni a hibákat. Én, 
elvtársam, mindenkit rehabilitáltam 
már a vállalatnál... De persze én is 
hibás vagyok: a múltban keményen 
kezeltem a dolgozókat, néha túl szi¬ 
gorúan, azt is mondják, hogy ember¬ 
telenül ... Igazuk van, teljesen iga¬ 
zuk van! Ma már nem szégyellem 
ezt bevallani, sőt büszke vagyok 
arra. hogy elértem az önkritika ilyen 
magaslatáig. Most már belátom: sok 
mindent rosszul csináltam, sokat té¬ 
vedtem, de ilyen volt a légkör felül¬ 
ről, így neveltek bennünket, engem 
is. Engem is, elvtársam! Ilyennek, 
sildesnek... De most mindent rendbe¬ 
hozok. Emlékszik elvtársam Zebegé- 
nyire a tervosztályról? Visszavettem 
a vállalathoz. Ma fizettem ki neki 



21.300 forint kártérítést. Ez az igazi 
demokrácia... 

— Mert kérem elvtár¬ 
sam, az a lényeg, hogy 
megteremtsük az egysé¬ 
get: a jobboldal közeled¬ 
jen a balhoz, a baloldal 
meg közeledjen a jobb¬ 
hoz. Enélkül nincs egység. A magam 
részéről mindent megteszek, hogy 
meglegyen a mi kis egységünk a vál¬ 
lalatnál ... Csak tudja elvtársam, egy 
kicsit mindenkinek igaza van és 
ilyenkor a legnehezebb megfdlálni a 
helyes megoldást. Nem vitás na már 
előttem, hogy most mégis az cos kéz 
politikájára van szükség, de persze 
le kell vonni a tanulságokat. Olyan 
erős kéz kell, amely tud ütit és tud 
simogatni is. Mert higgye meg kérem 
elvtársam, emberség kell az ütéshez 
is, humanizmus, hogy mindig oda¬ 
üssön az ember, ahova éppen kell. 
Hol nagyobbat, hol kisebbet, de min¬ 
dig akkorát, hogy kézben lehessen 
tartani a dolgokat... Nem igaz, elv¬ 
társam? 

— Mert kérem uram, 
az a lényeg, hogy az em¬ 
ber együtt tudjon élni 
és hevülni a fiatalokkal. 
Nagyszerű megmozdulás, 
igazi, szent forradalom 
ez! Nem kell többé szemináriumra 
járni, a szabad szó kél életre: min¬ 
denki beszélhet, amit akar a mi vál¬ 
lalatunknál is. Velünk van az igaz¬ 
ság, amely tizenkét évig a felszín 
alatt bujkált és nem tudott feltörni. 
Most eljött végre az én időm: meny¬ 
nyi elfojtott szó, mennyi gúzsbakö- 
tött indulat törte le minden ambíció¬ 
mat! Csak a jó isten tudja, meny¬ 
nyit maceráltak és milyen nehéz volt 
igazgatónak lenni. Nézze uram, hogy 
hömpölyög az utca, hogy szökken 
kalászba a termés, hogy érik a mag, 
amit a föld alá vételiünk! Nem hiába 
éltem: egy új, szabad világ küszöbén 
állunk, a demokratikus szocializmus 
kapujában. Higgye meg uram, új ve¬ 
zetőink jól értik a dolgukat: megbe¬ 
csülik a szakembert. Alig telt el egy 




hét, máris megkaptam a kinevezése¬ 
met. Nincs már bürokrácia, nincs 
káderezés, mégis tudják, kire épít¬ 
hetnek! Igaz, sok embernek kitették 
a szűrét, ami nem is csoda, hiszen 
annyian kompromittálták magukat: 
igazgatók mentek, igazgatók jöttek, 
de én maradtam. Hiába, uram, a leg¬ 
jobb tőke a becsületesség, a tiszta kéz 
politikája ... Nem igaz, uram? 

— Mert kérem elvtár¬ 
sam, a lényeg az, hogy 
az ember elvhű marad¬ 
jon. Higgye meg, nekem 
is voltak kételyeim a 
Kádár-kormánnyal szem¬ 
ben, de aztán egyre inkább kezdtem 
tisztán látni. Már előbb is tudtam, 
hogy itt minden tiszta és világos, 
csak éppen én nem látom tisztán és 
világosan. Hogy velem pedig mi lett 
volna, arról jobb nem beszélni, de az 
teljesen mellékes is, mert nem az em¬ 
ber egyéni sorsa a fontos, elvtársam, 
hanem a kommunizmus ügye, az 
eszme diadala. Ezt akarta megdön- 
teni az ellenforradalom, eltiporni ti¬ 
zenkét éves munkánk gyümölcsét: a 
magyar népi demokráciát, a mun¬ 
káshatalmat. Hála az égnek, nem si¬ 
került, elvtársam! Higgye meg, büsz¬ 
ke vagyok arra, hogy a nehéz idők¬ 
ben végig az őrhelyemen maradtam 
ott a vállalatnál, ahol a legnagyobb 
szükség volt rám. Hiába, régi tanul¬ 
ság. hogy a legjobb tőke az elvhűség, 
az elvi szilárdság, a becsületesség és 
a tiszta kéz politikája... Nem igaz, 
elvtársam? Persze áldozatok mindig 
akadnak. Azt a Zebegényit sajnos ki¬ 
rúgtam. 

* * * 

Eddig tartott Szimat .Elek monda¬ 
nivalója. Mint már fentebb is jelez¬ 
tem, úgy írtam le mindent, ahogy 
tőle hallottam. A magaméból csupán 
annyit teszek hozzá, hogy Szimat ta¬ 
valy márciusában kezdte el a mon- 
dókáját és különböző időpontokban, 
öt részletben adta tudomásomra, 
amikor olyikor-olykor összetalálkoz¬ 
tunk. A befejezőrészt éppen tegnap 
hallottam tőle. 

Ügyes ember: máris megvan a ki¬ 
nevezése. Most helyettes igazgató 
egy másik vállalatnál. 

Földes György 

a Marx Károly Közgazdasági Egyetem aulájában 

Kaján Tibor rajza 



— r 

Marx: Látod, megint egy új kísértet száguld végig Európán ... 


Nehéz a nőket kiismerni 

Bagó Balambért azért hagyta ott az 
első felesége, mert Balambér megcsalta 
őt. Illetve, ha precízek akarunk lenni 
— nem is pontosan azért. Ugyanis azt 
mondta Balambérnak: 

— Azt még megbocsátanám neked, 
hogy megcsaltál, csak legalább lettél 
volna őszinte hozzám, mondtál volna el 
mindent becsületesen, én megbocsátot¬ 
tam volna. 

Bagó Balambér tanulékony lélek volt 
és a második házasságában már leszűrte 
első házassága tapasztalatait. Amikor 
megcsalta a második feleségét — mert 
megcsalta, ebben nincs kétség — oda¬ 
ment hozzá és azt mondta: 

— Szivecském, egy vallomással tar¬ 
tozom neked. A ló is botllk, noha négy 
lába van. Letértem egy pillanatra az 
erény útjáról. 

— Hány óra volt az a pillanat? — 
kérdezte szigorúan a második Bagó 
Balambérné. 

— Nem volt az a pillanat óra, szí¬ 
vem. Év volt, szivem. Pontosan három 
és fél. 

— Takarodj — mondta a második 
Bagóné. — Azt még megbocsátanám 
neked, hogy megcsaltál, de legalább 
tartottad volna titokban, ne mondtad 
volna szégyentelenül a szemembe. 

Bagó Balambér megint okult és har¬ 
madik házasságában már óvatosan 
megkérdezte az asszonytól: 

— Te mit nem tudsz megbocsátani, 
szívem: azt, ha nem vallom be, hogy 
megcsaltalak, vagy azt, ha bevallom, 
hogy megcsaltalak? 

— Én azt is meg tudom bocsátani, ha 
nem vallód be, hogy megcsalsz, és azt 
Is meg tudom bocsátani, ha bevallód, 
hogy megcsalsz —• nézett rá szelíd őzike 
szemével az asszonyka. — Csak azt nem 
tudom megbocsátani, ha megcsalsz. 

Ezért vált el harmadszor és ezért nem 
nősült meg negyedszer Bagó Balambér. 

g — m — 

Bevásároltam. Először is vettem egy 
fáradt leveli béka színű nyakkendőt. 
Tiller előadó szerint, — mindig nála 
szoktam vásárolni, a Főadó A t vetési 
Hivatalban — ez nem is nyakkendő, 
hanem költemény. Szonett a nyakon. 
Hosszúra kötve eposz, rövidre kötve 
epigramma. 

— Hogy megy a bót? — kérdeztem 
TiDer kartárstól, miután megkötöttük 
az üzletet. 

— Szoszo... — legyintett szomorúan. 
— Sokkal többet tudnék árusítani, ha 
megkapnánk a túlórákat. . . 

A Főadó Átvetési Hivatalból a LOM- 
IMPEX-hez mentem zoknit venni. Má¬ 
sodik emelet hat, Szinvai kartárs. Amit 
nem lát az íróasztalon — megtalálja a 
fiókban. Nem tudom, mi lehetett ezzel 
a Szinvaival, de aznap nagyon udvariat¬ 
lanul viselkedett és megvárakoztatott, 
amihez én a LOMIMPEX könyvelést 
osztályán nem voltam hozzászokva. Szin¬ 
vai kartárs — meg kell mondanom 
Őszintén — mással foglalkozott munkaidő 
alatt és nem zoknikat árult. 

— Szép kis kiszolgálás! — mondtam 
felháborodottan. — Órák hosszat vára¬ 
koztatják a vevőket! Még egy percet 
várok és ha akkor sem szolgáinak ki, 
akkor átmegyek a est kicsomagoló 

Vállalathoz, ott az ilyesmi nem fordulhat 
alő, ott az osztályvezető kemény kézzel 
fogja az adminisztrációt!. • . 

Szinvai kartárs bocsánatot kért tőlem 
és a páncélszekrényből zoknikat vett elő. 
Kiválasztottam egy párat, fizettem, aztán 
a gép- és gyorsírónő becsomagolta a 
harisnyát egy összesítő-ívbe. Szinvai kar¬ 
társ ismét bocsánatot kért tőlem és bűn¬ 
bánóan lekxsért egészen a kapuig. 

Innen a Csuporipari Központba men¬ 
tem. Ha szép ingeket akarnak venni, 
keressék föl önök is a Csuporipari Köz¬ 
pont illeték-osztályán Kurinszki kolle¬ 
gát. Én mindig nála szoktam vásárolni. 

— Á, egy kedves ügyfél! — állt fel 
Kurinszki íróasztala mellől, amikor meg¬ 
látott. — Hogy szolgál a kedves egész¬ 
sége? Felesége őnagysága? A gyerekek? 
A nagymama? A nagynénik? Egész¬ 
ségesek? No, ennek nagyon örülök. • • 

— Hiába — mondtam magamban —, 
Kurinszki régi tisztviselő, tudja, hogy 
kell bánni a vevőkkel. 

Az ingvásár után még sokáig elbeszél¬ 
gettem vele, Kurinszki elmondta nekem 
az álmait: 

— Tudja, arról álmodozom, hogy milyen 
szép is volna, ha egyszer nyithatnék egy 
kis állami hivatalt, nem nagyot, csak 
egy ici-picikét, de az előkelő legyen. . • 
S természetesen semmi bóvli, minden 
a legújabb és a legfinomabb. • • Isten¬ 
kém, ha meg lehetne csinálni. • • 

A Csuporipariból egyenesen hazamen¬ 
tem és a vásárolt holmikat büszkén meg¬ 
mutattam a feleségemnek. 

— Szép, de most én is mutatok neked 
valamit, — mondta a feleségem rejtélyes 
mosollyal, és a szekrényből előszedett egy 
mustárszinű jersey-puÜovert. 

— Mennyi volt? — kérdeztem rögtön. 
Pirulás nélkül elárulta. Azt is elárulta, 
hogy «gy minisztériumban vásárolt. 
Dühbe gurultam és felháborodott hangon 
a szemére vetettem: 

— Persze, mert te minisztériumokban 
vásárolsz! Vedd tudomásul, hogy ezt a 
vacakot egy szolid kis állami hivatalban 
fele annyiért megkaphattad volna! 

Mikes György 


Anya és leánya 

Toncz Tibor rajza 



— Én ma a mogyorószínű nájlont veszem fel ... Légy szíves, te húzzál más 
színűt, nem szeretem, ha az emberek lépten-nyomon összetevesztenek bennünket,.. 


cjvaröi®! 

Nehéz állás 

A Confidcntial című elterjedt newyorki 
hetilap főképpen botrányok és családi in¬ 
timitások közlésének köszönheti kétes értékű 
népszerűségét. Bobért' Harrison , a lap szer¬ 
kesztője panaszolta . hogy a csuda nagy 
népszerűségnek is meg vannak a maga 
árnyoldalai. 

— Annyira ki vagyunk szolgáltatva 
brutális emberek fizikai támadásának , — 
mondotta —, hogy egyetlen biztosítótársaság 
sem vállalja a szerkesztőség tagjainak élet¬ 
biztosítását. 

Az igazi sportszellem 

Angliában nagy vita folyik most arról, 
hogy kegyetlen-e a vadászat. A legtöbb 
hozzászóló, sajtóban és rádióban egyaránt 
kikel a „véres sportok” ellen. A vadászok 
természetesen hűvösen védik igazukat, s 
néha igen eredeti módon. Nagy feltűnést 
keltett Sir Bemard Waley-Oohennak, a 
Devon és Somerset-i szarvasvadászok 
elnökének az alábbi nyilatkozata: 

— A kifogásolók megfeledkeznek arról, 
hogy a szarvasoknak is szórakozás a vadá¬ 
szat, amikor üldözik. Önző és egyoldalú 


álláspont azt állítani, hogy a vadászat 
csak az emberek sportja. 

Igazi angol sport szellemtől sugárzik ez 
a nyilatkozat, amely nem tagadja meg 
a sport élvezetet a brit szarvasoktól és 
őzektől sem, noha ez utóbbiak számára 
a legtöbb sportesemény holtversennyel 
végződik. Viszont nekik is bele kell nyu- 
godniok abba, hogy a sportolás egész¬ 
séges ugyan, de gyakran veszélyes. 

Az érem másik oldala 

Sok külföldi lap megírta, hogy Nixon 
v amerikai ctlelnök Ghánában tett látogatása 
alkalmával golyóstollal ajándékozta meg a 
„törzsfőnököket”. Az amerikai tápok gú¬ 
nyosan említették meg, hogy etek á pri¬ 
mitív emberek mennyirt örültek a cse¬ 
csebecsének. 

Egy amerikai hetilap közli egy ghanai 
fiatalember levtlét, amelyben többek között 
a következőket állapít ja meg : 

„Az egyik primitív megajándékozott az 
apám volt. Oxfordban végezte az egyetemet, 
több külföldi egyetemen tanított. A gyerekes 
ajándékot természetesen elfogadta , mert a 
mi udvariasságunk azt tanítja , hogy aján¬ 
dékot nem illik visszautasítani 

Talán van benne némi túlzás 


Erich Kastner 


m me?’ tiniilo! 


Pusztai Pál rajza 

Czt a rajzot csak azért közöljük, hogy mindazok, akik valamit is tehetnek a 
lakásépítésekért, váqfák ki, keretezzék be és az íróasztalukkal szemben függesszék 
ki. Nem árt egy kis ösztönzés. 

Hát kinek mire! Vannak 
néhányan, akik nyerni 
akarnak. Körülbelül há- 
rommilliónyian. Namár- 
most vlláqos, hoqy ezek 
közül kétmilllókllencszáz- 
kilencvenkilencezer szána¬ 
lomra méltó fanatikus, aki 
heti csalódás-szükségletét, 
számos forintokért, Ily mó¬ 
don elégíti ki. Mintha nem 
ismernék a N.Ö.K (Ne örülj 
Korán) elnevezésű Intéz¬ 
mény számos munkatársá¬ 
nak eqyikét-másikát... No 
de nem erről van szó. Én 
például nem akarok nyer¬ 
ni. Nem én. Én csak egy 
kis Illúziót, kis álmodozást 
vásárolok magamnak heti 
3,30-ért az Adria felett 
zúgó csípős szél izéről, pá¬ 
rizsi utazásról, Wartburg- 
kocsiról, 10 000 kötetes sa¬ 
ját könyvtárról, Lollobrl- 
aida forró kézszoritásáról 
ésatöbbi. Istenbizony meg¬ 
éri! 

Tivadar megint más eset. 
Már diákkorában utálta 
valamennyi osztálytársa. 
Én is. Azután öt évíq nem 
láttam. De hallottam fe¬ 
lőle és ezek a hírek meg¬ 
hökkentettek. „Áldott Jó 
ember*’ — dicsérte vala¬ 
ki. Mármint Tivadar? — 


csodálkoztam magamban. 
Hiszen smucigabb disznó¬ 
val azóta sem találkoztam. 
Mindia a pad alatt ette 
meg titokban a májzsíros 
kenyerét. „Kicsit ostoba, 
nagyon buta, de arany szí¬ 
ve van” — így a másik, 
„önzetlen a végtelenségig” 

— nyilatkozott a harma¬ 
dik. Izgatott a dolog. 

Nemréoiben aztán talál¬ 
koztam Tivadarral a körúti 
Toto lottózóban. 

— Szervusz Tlvl, hát te 
is? 

— Na hallod — feleli. 

— Népszerűség! 

— Micsoda? — lepődtem 
meg, miközben egy belső 
hang azt súgta, hogy a ti¬ 
tok nyitjához értem. 

— Ugyan ne viccelj. Ko¬ 
molyan nem érted? 

— Nem. 

— Hát idefigyelj. Mióta 
van totó és pláne, hogy 
most bejött a lottó, karrie¬ 
rem szédületesen felfelé 
ível. Az emberek megsze¬ 
rettek. 

— 7 ? ? 

— Egyszerű az egész. A 
hivatalban meqloboqtatom 
a szelvényt: „No, Kovács- 
kám, mondom, mit vegyek 
magának, ha kijön? Autót, 


villát, feleséqet? Maqa csak 
megérdemli, maga itt a 
legrendesebb ember. Mit 
motyog, ne szégyellje ma¬ 
gát? Hogy autót/ Jó. Itt a 
kezem, becsszóra kap egy 
szép Skodát.” Érted már? 

— Kezd derengeni. Foly¬ 
tasd. 

—■ Nincs mit. Ez így 
megy véqia. A főnököm¬ 
nek vlkendnázat, Lukács- 
nénak a könyvelésből bun¬ 
dát ígérek. Mancikának, a 
gépírónőnek Indiai uta¬ 
zást ... Ma már osztályve¬ 
zetőhelyettes vagyok — 
tette hozzá szerényen. 

— Bámulatos. És hogyan 
váltod be az ígéreteidet? 

A szája is tatva maradt. 

— Meg vagy őrülve? Se¬ 
hogy. Hát éppen ezen ala- 

8 ul a módszerem. Hogy 
laszországban 150 éve 
nem volt telitalálat. Hogy 
a nyerési esély egy a 
negyvenhárom millióhoz. 
Mit qondolsz, mikor kerül 
rám a sor? 170 év múlva, 
he-he-he. 

— És ha méais kijönne? 
— Az tragédia lenne. 
Már duplán elígértem az 
egészet. Ne fesd az ördö¬ 
göt a falra. No szervusz. 

Kristóf Péter 


Matild — bekeretezve 



Éljen a nagytakarítás! 

Az ember turkál és előkerül 
Kép és levél és sok miegymás, 

Ami nincs is már, csak körülbelül. 

Tegnapelőtt két órát kutattam 
Az íróasztal-fiókokat. 

Ott leltelek meg a balsarokban: 
Fekete ráma, vizit-alak. 

A régi képen hét éves voltál. 
Matrózruhás, kis csöppnyi nő. 
Fűzőscipőt és loknit hordtál. 

Hej — mondtam — eljár az idői 

A köztünk megesett esetnél, 

Mely nem volt szerelem híján, 
Háromannyi idős lehettél, 

Mint itt e fotográfián. 

Néztem fényképedet, a régit. 
Gyerekszemed még tiszta, friss. 
Mikor romlottál meg fenékig? 
Hozzám már rossz voltál. Komisz. 

A kedves, bájos kisleányka 
Húszéves korban — rongy, piszok! 
Matild, sosem tűnődtél rajta, 

Mi volt, mi ide juttatott? 

Zsebem mélyében henteregtél, 

Más uraknál a lepedőn. 

Fiaskóból vedeltem a koktélt, 

S csontomba száradt a velőm. 

Célba is lőttem már titokban. 
Átvirrasztottam éjeket. 

De vérengzésig nem jutottam. 
Találat előtt — vége lett. 

Ami elmúlt, a por befödte. 

Volt — nincs. Nem kellesz már 

babám. 

De gyermekképed, ó, te dög, te, 
Felállítom a zongorán. 

(Békés István fordítása) 


Lovagi torna 


















































































Kari Schradert 


az „Eulenspiegel” című kelet-berlini vicclap munka¬ 
társát. Fő jelleqzetesséqe, hogy rajzaiban az embereknek 
állandóan fejébe száll a vér, vagy azért, mert mérgesek, 
vagy azért, mert zavarban vannak. Tessék megfigyelni! 



— Anyátok takarékossági 
elegem lenni! 


mániájából kezd 




















Debreceni jegyzetek 


Hortobágy . .. Pe¬ 
tőfi szobájában a Nép¬ 
bolt Vállalat raktára 
van. A történelmi és 
irodalomtörténet mi 


helyen birkabőr, só és 
szikvíz látható. Leülni 
sehol sem lehet a híres 
hortobágyi csárdában, 
csak a szabadban van 
néhány asztal. Ha 


esik az eső, akkor 
csak az eresz alá lehet 
menekülni. Ilyen a 
Pctőfi-kultusz a Hor¬ 
tobágyon. 


Csokonai Színházban 



Az Aranybika és 
a Szabadság étterem 
étlapja... Egyetlen 
debreceni specialitás 
sincs egyiken sem. 
Ugyanolyan az ét¬ 
lap, akár a budapest i, 
bécsi vagy kópén- 
hágai. Pedig milyen 


híres debreceni kü¬ 
lönlegességek voltak 
azelőtt a Bikában! 
A birkapörkölt, az 
ecetes kaszásló (jó 
tejfölösen), varga- 
bélés és tizenkét hal¬ 
ból készült horto¬ 
bágyi halászlé, no 

* 


meg a csikóskáposz¬ 
ta, amelyről Móricz 
Zsigniond és Krúdy 
Gyula olyan sokat, 
olyan szépen írt. 
Debrecenben lehetne 
a táj-jellegű ételek 
legtöbbjét elkészíte¬ 
ni. Kár. .. 


let az Arany Bika előtt 


— Rettenetes, mindjárt késelni roqnak! 

— Dehoqy! Eqész Debrecenben nem lehet zsebkést 
kapni! 

# 



A Váróéi Tanács 
kereskedelmi osztá¬ 
lyán 470 motortér- 
▼ény gyűlt öeeae. 

— Havonta sok 
száz igénylés érke- 
zik, pedig negyed¬ 
évenként csak 80 
motorkerékpárt ka¬ 


punk — mondja 
Darai Béla, a keres¬ 
kedelmi osztály ve¬ 
zetője. Két horto¬ 
bágyi csikós is kért 
motort. Ügy látszik, 
keveslik az „egy ló¬ 
erőt,” Most hogy 
kapjon 480 igénylő 
a 80-ból? 


Nehéz ügy, de Da¬ 
rai Béla, a volt box- 
baj nők, sok magyar 
mérkőzés hőse, talán 
a debreceni motorláz 
problémáját is le- 
gyozi. 

(Sti) 


Unigrill 

Olvasom a napilapokban, hogy 
az Unigrill nem valami ördöngős 
masina ; hanem a külföldön hasz¬ 
nálatos Grillsütők előnyeinek 
felhasználásával készült .univer - 
zális sütőtest. Ez a sütő — ahogy 
a tudósítás elmondja — abban 
különbözik a hagyományos sü¬ 
tőktől, hogy sugárzással pirítja 
az alá ja tett húst, tojást, sonkát, 
kenyeret stb. Egyszóval: min¬ 
dent megpirít, amit aláraknak. 
Ezenkívül szétszedett állapotban 
még hajszárításra is alkalmas. 

% Ez igen! Ilyen tepsit szeretnék 
én venni magamnak. Hadd pirul¬ 
jon a hajam! De sajnos, én már 
tapasztalatból tudom, hogy ilym 
csodatepsim nekem sose lesz , 
hiába is csinálnak étvágyat a 
lapok... 

Azért állítom ezt ilyen maka¬ 
csul, mert néhány sorral lejjebb 
azt is elmotidja az egyik tudó¬ 
sítás, hogy elkészült egy teljesen 
modern mosógép m intapéldánya , 
amely még a ruhafacsarás mun¬ 
kálatait is elvégzi!... Hát igen, 
ez a második étvágygerjesztő 
hirecske rendítette meg bennem 
az UnigriUnek előlegezett bizal¬ 
mat. Néhány évvel ezelőtt ugyan¬ 
is a sajtó jóelőre beharangozta, 
hogy elkészültek a mindenttudó 
mosógépek. Felsorolták a gépek 
jótulajdonságait és várták a 
hatást. A hatás nem is maradt el, 
mert az emberek tízezrei t'elem 


Nem jó szomszédság 

Harminckét gyereket taní¬ 
tok 1956 szeptember elsője óta. 
Sajnos, erre a harminckét 
gyerekre nem tesz jó hatást az, 
hogy az apaállatok istállója 
az általános iskola területén 
van. Véleményem szerint, két 
ilyen intézmény egy helyer 
nem lehet! 

Kovács Lajos 
igazgató tanító 
Gólle, özentivánpuszta 

♦ * * 

Beszéltünk a göllei tanács¬ 
elnökkel. Szerinte eddig egyetleti 
tanítónak sem volt kifogása az 
apaistálló ellen és a TSZ- 
istállóra a most újjáalakuló 
szövetkezeinek szüksége van. Az 
állatokat tehát oda nem tehetik. 
A tanácselnök közölte azt is, 
hogy a Járási Tanáccsal egyel- 
értésben falat huzatnak az iskola 
és az istálló közé. 

Véleményünk: a tanítónak 
igaza van, amikor sérelmezi a 
jelenlegi helyzetet. Kár, hogy a 
régebbi tanítók nem tiltakoztak az 
istálló-szomszédság ellen. Ami 
pedig a falat illeti — ha elkésve 
is —, gyors munkával kell fel¬ 
építeni, hogy az islcolásgyemne- 
kek érdeklődési köre száz száza¬ 
lékosa?! a tanítás felé terelődjék. 


A Golle községhez tartozó 
Szentivánpuszta apaállatait az 
általános iskola udvarán levő 
istállóban helyezték el. Két 
bika. két kos és két kait az 
állomány. A fedeztetés az 
iskola udvarán történik, ami 
nevelési és esztétikai szempont¬ 
ból egyaránt kifogásolható. A 



bikák, kanok és kosok ugyan¬ 
abból a kutból iszunk, amely¬ 
ből az iskolásgyorekek. A legel¬ 
tetési bizottság többször kérte, 
hogy az apaállatokat máshova 
helyezzék, de minden ilyen 
irányú próbálkozás eredmény¬ 
telen maradt. 

Beszéltein telefonon a kapos¬ 
vári Járási Tanács mezőgazda- 
sági osztályával. Közölték ve¬ 
lem: utasították a göllei Taná¬ 
csot, hogy a bikákat az istálló 
portájáról vigyék a TSZ- 
istállóba és az átszállítást 
jelentsék nekik, de maradt min¬ 
den a régiben. 


együtt rohangásztak egyik 
KERAVILL-boltból ki, a má¬ 
sikba be, hogy mosógépet szerez¬ 
zenek. Ez aztán az egyiknek 
sikerült, a másiknak nem. Ne¬ 
kem például netn. Ha bementem 
valahova, mindig azt mondták, 
hogy próbáljam meg a jövő 
Jegyedben. Én mindig megpró¬ 
báltam, de a jövő negyedek csak 
műn hozták meg nekem a .mosó¬ 



gépei. Aztán egyszer egy újabb 
hír jelent meg arról, hogy egy 
újabbfajta mosógép készül, ame¬ 
lyik nagyobb és sokkal megbíz¬ 
hatóbb, mint a régi. Mi sem 
természetesebb, hogy nyomban 
hajszát indítottam a nagyobb 
tudású gép elérésére, de minden 
igyekezetem eredménytelenül vég¬ 
ződött. Megvallom őszintén, hogy 
az utóbbi időben egy kicsit már 
lanyhult a géphaj szoló-kedvem 
és éppen kapóra jött az újabb 
híradás az Unigrillel és a 
facsarós mosógéppel. Most azu¬ 
tán uccu neki , vesd el, magad 
— futhatok egyszerre kétfelé! 

Bemáth Ede 











































Akutod kcnfftAM 

EGON ERVIN KISCH, a „ szágul¬ 
dó riporter” rövid ideig éjjeli szer¬ 
kesztője volt az egyik prágai német 
nyelvű lapnak. Lapzárta előtt egy¬ 
szer felhívta Thun herceg , Csehor¬ 
szág akkori helytartója , aki valami 
sürgős utasítást akart vele közölni. 
De Kisch nem volt az az ember , aki 
holmi telefon trükkel hagyta volna 
magát rászedni. 

— Thun herceg? — szólt vissza a 
telefonba. — Fogja maga azt még ol¬ 
csóbban is adni. 

A másnap kézbesített felmondó le¬ 
vélből tudta meg y hogy tényleg a 
helytartóval beszélt. 

MENZEL roppant kíméletlenné 
vált, ha észrevette, hogy kis terme¬ 
tén vagy csúf arcvonásain mulat¬ 
nak. Egy nap Kissingenben ült meg¬ 
szokott vendéglői asztalánál, amikor 
a szomszéd asztalnál fiatal pár te¬ 
lepedett le. A hölgy valami megjegy¬ 
zést tett rá, mire mindketten han¬ 
gosan nevetni kezdtek s valahány¬ 
szor ránéztek, újból kitört rajtuk a 
jókedv. 

Menzel elővette vázlatkönyvét és 
olykor-olykor egy sötét pillantást 
vetve a hölgyre, rajzolni kezdett. Pár 
perc múlva a kísérő Menzel asztalá¬ 
nál termett. 

— A hölgy nem engedi meg, hogy 
ön lerajzolja — mondta szigorúan. 

Menzel szó nélkül felmutatta a 
vázlatot, amely egy jól táplált libát 
ábrázolt. S mire az utolsó ceruza¬ 
vonások elkészültek, a fiatal pár már 
nem volt a vendéglőben. 

♦ 

HUNYADI SÁNDOR kolozsvári 
új ságir ókorában egyszer a vasúti 
restiben ebédelt. Fizetéskor hívatja 
a tulajdonost: 

— Vigasztalhatatlan vagyok. Most 
vettem észre , hogy otthon felejtettem 
a pénztárcámat. 

— Nem tesz semmit kérem , mind¬ 
járt segítünk rajta. 

— Hogyan lehet ezen segíteni? 


’ 

A tavaszi tárlat néhány alkotása 
Nem tudtuk megállni, hogy ne írjunk alájuk cgy-két sort 


VILT TIBOR: 

A Tiszalöki Erőmű szobordísze 


BENCZE LÁSZLÓs 
ónarckép 




gézengúz?! 


kell hazajönni, te 


— Anyukám, megint lyukas a 
kesztyűm! 



BIZSE JÁNOS: Kompozíció 



— Meghoztam a bort, de 
nem volt nálam elég pénz .,. 


Nem fontos, de érdekes 


— Írja föl a falra táraságod a ne¬ 
vét és a számlaösszeget s holnap majd 
kifizeti. 

— Az ördögbe is, a falra írjam a 
nevem , hogy mindenki rajtam neves- 


— Biztosítom uram , senki sem 
fogja a nevét meglátni. El fogja ia- 
karni a felöltője. 



A négy néha három 

Az Ifjúsági Kiskönyvtárban jelent meg új kiadás¬ 
ban Verne: A világ ura című regénye. Ezt olvastuk 
a 147. oldalon: 

„Én egyedül voltam — folytatta beszámolóját 
Wells — egyes-egyedül ennek a kis öbölnek a végé¬ 
ben ... Ha akkor ön itt lett volna , Strock úr, a két 
nyomozójával együtt — hárman kettő • ellen meg¬ 
próbálhattuk volna elfogni őket.. 

Számoljunk egy kicsit! Wells, meg Strock az 
kettő, meg a két nyomozó, ez már testvérek között is 
legalább — négy ... 

A példa ragadós. Ha lehet a kétszer kettő néha öt, 
úgy látszik a négy is lehet néha három ... 

Hét plusz egy 

Hét figyermeke után Harry Ryan clevelandi lakos 
feleségének nyolcadszorra kislánya született. Erről a 
valóban örvendetes eseményről a Nők Lapja legutóbbi 
száma „Végre egy lánytestvér!” cím alatt értesíti a 
magyar olvasóközönséget Cikkét így kezdi: 

„Érdemes volt próbálkozni.. ” 

így is van. Amíg az ember próbálkozni tud, a 
sikerre mindig van reménye. 


lő 












Autóbuszon 


Szűr-Szabó József rajza 




.. . abból az alkalomból, hogy saját költségükön egyre több részeget szállítanak a mentők kórházba. 


Éjszakai anzix Budapestről 


Gerő Sándor rajza 


Gödrösek a pesti utcák. 

Esért nem hallják Jordánia ttrai a nép hangját 

Ha majd felépült a park az Ilkovics helyén 

Gerő Sándor rajza 



Mi nagyon szeretjük ezt a helyet, már az apjuk is itt verekedett . .. 






Torpanj meg, vándor, — kérlek, — erre 

járván, 

— Tudom, sietsz , — van dolgod épp elég, 

— S a svájcisapkát vedd le majd a járdán, 
Mert örök búcsút int a törmelék . 

Egy darab történelem tér pihenni, 

Egy hosszú mondat végét zárja pont. 

Egy korszakot fogad be most a Semmi, 
Melytől talán te is kaptál pofont. 

Hol zsebünk mélyét fürkészték gyakorta; 
Hipp-hopp, 8 a pénztárcái már nem 

lelem ... 

Ám forinthúsz volt mindössze a torta, 

És alig drágább csak a szerelem. 

De idők sodrán, ami rossz, elévül, 

S vándor , ha ismét erre visz az út. 

Hát hozz magaddal kegyelet jeléül. 

Friss róseibniből babérkoszonit. 






Dalmáth Ferenc 







A hazárdőr 


A naturalista műélvező 


“Horgászok 

Hegedűs István rajza 


— Miért dobja vissza azt a nagy pontyot? 

„ . m tw>r 1 iilii'taé - a . ... 


4 huhtoé ^ küiywúvf 

Mark T W A I N - t meginterjú¬ 
volta egy újságíró. Egyik kérdésére a 
humorista igy kezdte a választ: 

— Amikor Madison elnökkel egy 
alkalommal beszélgettem ... 

— De kérem, Mr. Twain, ez lehe¬ 
tetlen, hiszen amikor Madison elnök 
volt , ön még nem is volt a világon! 

— Gratulálok, fiatalember! Maga 
az első újságíró, aki már akkor fel¬ 
ismeri tévedését, mielőtt a cikke 
megjelent volna. 

NEY Dávid, a békebeli béke ko¬ 
rának neves basszistája külföldi ven¬ 
dégszerepléséről visszatérve, sikereit 
mesélte a törzsasztalnál. 

— Szabadtéri színpadon egy ezer¬ 
tagú kórusban, kétszázötven szoprán, 
kétszázötven alt, kétszázötven tenor 
és kétszáznegyvenkilenc bariton mel¬ 
lett, egyedül én fújtam a basszust. 
Az együttes épp fortisszimót énekelt, 
amikor a karmester lekopogta a kó¬ 
rust: 

— Ney úr, a basszus túl erős! Va¬ 
lamivel halkabban kérem ... 

4 


CSARADA János, a tételes nem¬ 
zetközi jog egykori professzora fel¬ 
tette a kérdést a szigorlónak: 

— Hogyan kell háborút üzenni? 

Könyvében fel volt sorolva ennek 
több válfaja. A jelölt elmondott belő' 
lük hármat, utána már csak akadozni 
tudott. A professzor a fejét csóválta: 

— Hogyan engedjem önt ki az élet¬ 
be, ha még háborút sem tud üzenni!? 

ANDERSEN, a híres dán mese¬ 
költő egyetlen egyszer párbajozott 
életében. Esernyővel ment a pár¬ 
viadal helyére, melyet a lövés alatt 
is kinyitva tartott, mivel zuhogott 
az eső. A tanúk hiúba kifogásolták. 
„Az nem bánt, ha meghalok” — 
mondotta Andersen — „de náthát 
kapni nem szeretnék.” 







































Az USA még töpreng az embargó enyhítésén 

Szegő Gizi rajza 



John Bull; Ha a cégtársam nem néz ide, kiszolgálom maqát a pult alól... 
JANUS OSEKA 


Ki tudja ? 

A múlt év őszén egy férfi a lábamra 
lépett az autóbuszon. Éles fájdalom ha¬ 
sított a szívembe. Éreztem, hoqy ő az 
a bizonyos, az Iqazi és eqyetlen, akiért 
többször is képes lennék felkötni ma¬ 
gamat a Hűvösvölgy borongós rejtekén. 

Meglátni, karjába esni és megszeretni 
egy éles kanyar műve volt. Aliq vala¬ 
mit tudtam róla, de két hét múlva a 
menyasszonya lettem s az emberek nem 
bánták ezt. Az emberek csak október 
végén kezdtek törődni velünk. 

— A sóqora ferdeszemléletű főfunk¬ 
cionárius volt — súgta akkor a szom¬ 
szédom titokzatosan. — Az anyja pedig 
nem régen ment másodszor férjhez eqy 
AVH-üdülő nyugalmazott kertészéhez. 
Ki tudja, nem kellemetlenkednek-e ma¬ 
guknak emiatt? 

— Az öccse disszidáltl — harsogta 
Malvin néni diadalmasan. — Ki tudja, 
rossz pont-e ez, vagy Jó pont? Vigyáz¬ 
nod kell, fiam. 

Aztán valaki bedobott ajtómon egy 
cédulát, miszerint hazaáruló vagyok, 
mert párttitkár unokaöccséhez akarom 
kötni az életemet. A házfelügyelő kide¬ 
rítette ugyan, hogy az ilietőt 1952-berr 
kizárták a pártból, de azért legyek óva¬ 
tos. mert ki tudja . .. 

Novemberben biztos forrásból hallot¬ 
tam, hogy Pista keresztapja is harcolt. 
Ki tudja, nem csinált-e valami disznó- 
Ságot? 

Egyébként is egyik nagybátyja arany¬ 
bányatulajdonos Californiában, igaz, 
hogy a másik cipöpucolásból tengeti 
életét. Ki tudja, közömbösíti-e a cipő¬ 
paszta az aranyat? Kapitalistaivadékhoz 
feleségül menni szerfelett kockázatos, 
még akkor is, ha a vőleqény fivére nyo¬ 
morgó rakodómunkás, ami uqyebár 
szintén bebizonyítható. 

Pista naqynénje perfekt orosz, leánya 
azonban angolul is tanul. Esténként 
Moszkvát lesik a rádión, hejde nappal 
reakciós vicceket mesélnek. Na tessékl 
Itt az újabb buktató. Ki tudja nem tö¬ 
röm-e ki rajta a nyakamat? 

Ezek után magam is kiváncsi lettem, 
hogy vőlegényem — származását tekint¬ 
ve — kapitalista-e, vagy munkáskáder? 
Fejre esett, vagy írásra, avagy netalán- 
tán ő képviseli azt a harmadik esetet, 
amikor a pénzdarab a leveqőben ma¬ 
rad? 

Sem iránytűvel, sem logarléccel nem 
tudtam kiszámítani az irányt, amit Pista 
képvisel. Hja! így Jár, aki autóbuszon 
ismerkedik. Az utólagos Információkat 
összegezve, valamit mindenesetre meg¬ 
tudtam: fel kell bontanom az eljeqyzést. 
Sok bölcs ember tapasztalata bizonyítja, 
hogy nem vezet jóra az a házasság, ahol 
a férjnek Ilyen kiterjedt rokonsága van. 


Kun Erzsébet 


Egyszer volt, hol nem volt, vala¬ 
hol messze volt egy iskola, ahol a 
tanító ezt mondta a gyerekeknek: 

— Kétszer kettő az pontosan ki¬ 
lenc. 

Ez volt az utolsó órája és magas 
életkorára való tekintettel azonnali 
hatállyal nyugdíjazták. 

Miután elhagyta az iskola falait, 
az iskola pedagógiai tanácsa össze¬ 
ült a fogas probléma megfejtésére: 
hogyan tanítsák meg a gyerekeket a 
helyes eredményre, ha a nebulók 
egy része ragaszkodnék ahhoz a té¬ 
ves tételhez, hogy kétszer kettő az 
— kilenc? 

Rövid vita után a tantestület egyik 
tagja azon véleményének adott kife¬ 
jezést, hogy esztelenség lenne a he¬ 
lyes végeredményt egyszerre meg¬ 
mondani. Ilyen feltűnő, vaskos téve¬ 
dés feltétlenül nagy lelki megráz¬ 
kódtatást idézne elő a gyermeki lé¬ 
lekben. Éppen ezért a tantestület új 


számtantanárának az igazsághoz 
csak egy közelállóbb eredményt sza¬ 
bad közölni az osztállyal, éspedig 
így: kétszer kettő az — hét. 

— A helyes végeredményt még 
van időnk megtanítani a gyerekek¬ 
kel — mondta az iskolaigazgató a 
tantestületi ülés végén. — Fontos¬ 
nak tartom, hogy nemsokára az 
igazsághoz egy még közelállóbb 
eredményt ismertessünk a gyerekek¬ 
kel, mondjuk kétszer kettő az — hat. 

A módszer eredménye alig volt 
előrelátható. Nem mindegyik diák 
viselkedett egyformán a számtani 
művelet helyesbítésekor. Voltak olya¬ 
nok, akik szó nélkül lemásolták a 
tábláról, anélkül persze, hogy egy 
pillanatra is megfeledkeztek volna 
a futballról, vagy a kapufáról. 

Egyik-másik lázadozott ugyan be¬ 
lülről, de hangosan nem nyilvání¬ 
tott véleményt. 

Volt a gyerekeknek olyan csoport¬ 
ja is, akik az előadás után a tanító¬ 
hoz fordultak felvilágosításért. A ta¬ 
nító csak makogott. 

A diákok harmadik izgatott cso¬ 
portja megkötötte magát az első 
eredmény mellett (kétszer kettő az 
pontosan kilenc) és egyszerűen lus¬ 
ták voltak a már egyszer megoldott 
feladattal mégegyszer foglalkozni. 

Néhány gyerek örömmel és lelke¬ 
sedéssel jegyezte füzetébe a minden¬ 
kori végeredményt. 

Pimaszabb egyéniségek telemázol¬ 
ták az illemhelyek falait a gyűlölt 
eredménnyel, éspedig így: „Kétszer 
kettő azért is négy!” 

A messzebblátó karrieristák az 
igazgató fülehallatára ugyan, de szü¬ 
netben tele szájjal kiabálták a kö¬ 
vetkezőket: „Kétszer kettő az három 
és még egy!” 

Az egész iskolában senki sem élt 
a gyanúperrel, hogy az osztályban a 
legkisebb gyerek azujjainis ki tudja 
számolni: kétszer kettő pontosan — 

négy. 

(A varsói Szpilkiből 
fordította: Szűcs István) 


Egy ötlet továbbfejlesztve 

I Szűr-Szabó József rajza 




(Faliújságokat helyeztek el a pesti villamosokon) 

— Kezicsókolom, Stanci néni! Hova 
lesz a séta? 

— Csak ide, édes fiam, ide a zöld¬ 
ségeshez, bevásárolni. 


— Elkísérem, Stanci néni! Mi új¬ 
ság úgy különben? 

— írt az öcsém Briszbanéből. 

— Az hol van, Stanci néni? 


— Valahol Ausztráliában vagy Ka¬ 
nadában. A fene jobban tudja. 

— Mi van az öcskössel? 


— Jól megy neki , édes fiam, prí¬ 
mául , csak még nem tudott elhelyez¬ 
kedni. Lehet, hogy én is kimegyek 
hozzá. 


— Ez komoly, Stanci néni? 

— De még milyen komoly , édes 
fiam! Ha nem sajnálnám itthagyni 
a háromszobás lakásomat , az albér¬ 
lőimet , az ékszereimet , meg a nyug¬ 
díjamat, már régen kimentem volna. 
Ott Briszbanéban, ott egészen más. 

— Hol is van az, mit tetszett mon¬ 
dani? 

— Azt hiszem , mégis Dél-Ameriká- 
bán lesz , édes fiam. Pedig írta az 
öcsém. Ott korlátlanok a lehetőségek. 
Na, minden jókat, édes fiam, lehet, 
hogy mégis kimegyek az öcsémhez , 
ki tudja , látjuk-e még egymást. Én 
idemegyek a zöldségeshez , pedig úgy 
látom , nincs szép salátája. 

— Ött van szemben a túlsó sarkon 
a Zöldségbolt, a feleségem mondta, 
hogy gyönyörű salátájuk van, mért 
nem megy oda, Stanci néni? 

— Messze van az nekem, fiam. 

(g* m.) 


//a%a 04fa kiténteH... 

A viccirodalom klasszikusai 

Mottót Nincsenek régi ▼ Iccék, 
co«k öreg emberek Tannak. Egy 
újszülöttnek minden rice új. 

Ki bb és Nagy találkoznak az utcán. 
KIm azt mondjál 

— Én megoldottam a problémát, ne¬ 
kem már nincs gondom. 

— Hogyan? 

— Felfogadtam egy embert, aki ma- 

C 'ra veszi az összes gondjaimat. Ezért 
ti 500 forintot fizetek neki.. . 

— És honnan Teszed az 500 forintot? 
— Látod, ez lesz az 5 első gondja. 

♦ 

Csetneki és Tóházi leülnek alsózni. 
Csetneki még osztás előtt kijelenti, hogy 
neki nincs pénze. Tóházi is bevallja, 
hogy neki sincs pénze. 

— Nem baj — mondja Csetneki —, 
játsszunk pofonba. 

— Jó, játszunk pofonba. Csetneki el¬ 
kezd osztani, mire Tóházi feláll és egy 
hatalmas pofont ken le neki. 

— No, mi az — ordit Csetneki —, 
még nem nyertél! 

— Nem — mondja Tóházi —, de én 
a tétet előre be szoktam tenni... 



— Teríthetsz, kislányom! .. . 




Szín: egy kórház röntgen-osztályának 
előcsarnoka. A várakozó betegek között , 
két egymás melletti fotelben ül a Szakember 
és az Új Beteg. Az Új Beteg hatalmas, 
tagbaszakadt, vállas férfi , a Szakember 
citromsárgaarcú kis vakarcs. A következő 
párbeszéd folyik le köztük: 

ÚJ BETEG (félénken megállítja a 
mellette ülőt): Kegyed is először van itt? 

SZAKEMBER: Először? (Halkan, gő¬ 
gösen kacag) Harminc éve van gyomor¬ 
bajom. 

UJ BETEG: Borzasztó! Nekem csak 
most kezdődik. Gyomoridegem van, az 
orvos elküldött rögönyre.. . 

SZAKEMBER ( oktatóan) : Nem rögöny, 
hanem röntgen. Itt majd megállapítják, 
mi baja, no féljen. Fájdalmai vannak? 

ÚJ BETEG: Olyan tompa nyomást 
érzek a gyomromban. .. 

SZAKEMBER: Az semmi. Majd ha 
olyan fájdalmai lesznek, mint nekem. 
Itt kezdődik a duodénuranál és felmegy 
egész a lapockámig. A múlt héten, 
szerdán úgy ordítottam a fájdalomtól, 
hogy kijöttek a tűzoltók. A feleségem el¬ 
ájult. De aztán kaptam egy injekciót és 
elmúlt. 

ÚJ BETEG: Rettenetes (izzadni kezd). 

SZAKEMBER: Meg lehet szokni. Az 
egész az idegektől van. (Büszkén) Nekem 
vegetatív idegrendszerem van. . . 

ÚJ BETEG: És az nagy baj? 

SZAKEMBER: Hát nem jó. De kapok 
bromivalt és azóta nem olyan vegetatív. 
De hát persze, azért még vegetatív egy 
kicsit, a gyógyulás nem megy egyik 
percről a másikra. A maga bulbusza 
spontán telődik? 

ÚJ BETEG: Nem tudom, kérem szé¬ 
pen, most vagyok itt először... 

SZAKEMBER: Persze, persze... Tud¬ 
ja, nálam az a baj, hogy a bulbuszom nem 
telődik spontán és a perisztaltikám sem 
elég élénk. Valami keveset élénkült az 
utóbbi években, de az semmi, jóval 
élénkebbnek kellene lennie... 

ÚJ BETEG: És tessék mondani, azt 
a csövet tényleg le kell nyelni? 

SZAKEMBER: Ja, a próbareggelinél? 
Hát persze. Nem olyan nagy dolog az. 
Én úgy nyelem, mint kacsa a nokkedlit. 

ÚJ BETEG: És... milyen vastag az 
a cső? 


SZAKEMBER: Egy ujjnyi. . . Nem 
veszélyes. Ha nem tudja lenyelni, az 
sem baj, akkor ledugják. Értik itt a dol¬ 
gukat. Egy-kettő ledugják a ventricu- 
lumba és kész. Csak vigyázzon, ne felejt¬ 
sen el lélogzetet venni az orrán keresztül, 
mert megfullad. 

ÚJ BETEG: Éó tessék mondani, a 
rögöny, ott mit kell nyelni... ( törli a 
homlokát) 

SZAKEMBER: Bizmutos kakaót. 

ÚJ BETEG: Az jó? 

SZAKEMBER: Az rossz. De nem 
veszélyes, inkább az kellemetlen, hogy 
olyan sűrű az a kása, hogy alig megy le 
az ember torkán. 

ÚJ BETEG: És... sokat adnak? 

SZAKEMBER: Nem. Egy kriglivel, 
de azt mind meg kell inni, különben nem 
látják az ulkuszát. 

UJ BETEG: Az mi, az az ulk... 

SZAKEMBER: Fekély. Magának biz¬ 
tosan fekélye van, ulkusz duodéni... 
Azt kivágják egy-kettő. Nekem volt egy 
barátom, annak kivették a fél gyomrát, 
utána hízott tíz kilót és elvett egy torna- 
tanárnőt feleségül. 

ÚJ BETEG: Én nős vagyok. .. (Törli 
a homlokát és a nyakát.) 

SZAKEMBER: De lehet, hogy nincs 
is fekélye, csak egy vacak kis kolitisze. 
Az nyolc-tíz év alatt meggyógyul, ha nem 
iszik, nem dohányzik és szigorú diétát 
tart. . . Alsópasszázsra megy? 

ÚJ BETEG (már majdnem sir): Hová, 
kérem szépen? 

SZAKEMBER: Alsópasszázs vizsgá¬ 
latra . .. Az nagyon fontos, ha kolitisze 
van. 

ÚJ BETEG: És ott mit kell nyelni? 

SZAKEMBER: Gipszet. Folyékony 
gipszet. Egy kriglivel. Azt azután ap¬ 
ránként kinyomják magából... 

ÚJ BETEG: (zöld arccal , tántorogva 
megiwlul a kijárat felé). 

SZAKEMBER (utána szól): Hová 
megy ? Halló ! (Nem kap választ.) Ekkora 
nagy marha ember ilyen gyáva legyen! 

DOKTORNŐ (kiszól az ajtón): Tessék, 
a következő! 

SZAKEMBER ( felugrik) : Kezétcsóko- 
lom, drága doktor kisasszony, megint 
itt vagyok! Hol van az a cső, hadd 
nyelem le! Gádor Béla 








HiNS>£^féie 

A világot azért bajos megjavítani, 
mert nem állami Rektor teremtette. 

X. élete nyitott könyv. És milyen 
rossz könyv! ^ 


Szerény vagyok. Szeretnék eljutni 
legalább a saját véleményem tiszte¬ 
letben tartásához. 


♦ 


Opportunista életelve: állást nem 
foglalni — úgy lehet az állást meg¬ 
tartani. ^ 


Amerikában megint elszabadult 
egy rakéta-lövedék. Borzalmas arra 
gondolni, hogy még kárt tesz valaki¬ 
ben! ^ 

Az embernek a múltja a legve¬ 
szélytelenebb. Azt minden ember túl- 




Az absztrakt festő 
pikánsát álmodik 



Dél az állványerdőben 


Toncz Tibor rajza 


Legyen végre félmeztelen 
férfi is a lapban, 



Ezen a képen látható, amint az építkezés összes dolgozói éppen ebédelnek 


ezért a nők kedvéért bemutatjuk 
Viczinek Kázmér vadevezóst. 












































































































Artista-iskolában 

Hegedűs István rajza 




Elhatároztam, hogy gazdag tapasztalataim kincses¬ 
tárát tapasztalatlanabb férfitársaim rendelkezésére bocsá¬ 
tom. Konkrét esetek alapján közlöm, milyennek kell len¬ 
nünk ahhoz, hogy a nők szívébe lopjuk magunkat. 



— Azt nem bírom magában, Jenő — mondta 
nekem annakidején Mancika —, hogy olyan erő¬ 
szakos. Egy nőnek nem lehet parancsolni, azt 
tudja meg. 

Tehát alázatosnak és engedelmesnek kell 
lenni. 

— Azt nem bírom magában, Jenő — mondta 
később Bözsike —, hogy olyan gyámoltalan. Je¬ 
gyezze meg magának, egy nő azt szereti, ha pa¬ 
rancsolnak neki. 

Tehát brutálisnak és erőszakosnak kell lenni. 

— Azt nem bírom magában, Jenő — mondta 
egy őszinte pillanatában Katica —, hogy olyan 
komoly. A nők a könnyed, vidám férfiakat sze¬ 
retik. 

Tehát komolytalannak és dévainak kell lenni. 

— Azt nem bírom magában, Jenő — mondta 
egyszer Ilonka —, hogy folyton hülyéskedik. Mi 
nők csak a komoly, elmélyedő férfiakat szeretjük. 

Tehát komolynak és elmélyedőnek kell lenni. 

— Azt nem bírom magában, Jenő — mondta 
egyízben Évike —, hogy olyan szép. A nő a fü¬ 
lén keresztül lesz szerelmes, azt tudja meg, mi 
nők a csúnya, szellemes férfiakat szeretjük. 

Tehát rondának kell lenni. 





— Azt nem bírom magában, Jenő — mondta 
Jucika —, hogy olyan ronda. Ne haragudjon az 
őszinteségért, Jenőke, de nekünk nőknek fejlett 
esztétikai érzékünk van, a rútság bennünket el¬ 
riaszt. 

Tehát nem kell rondának lenni. 

— Azt nem bírom magában, Jenő — mondta 
Erzsiké —, hogy folyton itt van, hogy sohasem 
hagy békében. 

Tehát nem kell folyton ott lenni. 

— Azt nem bírom magában, Jenő — mondta 
Magda —, hogy soha sincs itt, hogy mindig el 
van foglalva. 

Tehát folyton ott kell lenni. 

— Azt nem bírom magában, Jenő — mondta 
Lenke —, hogy sosincs pénze. 

Ez utóbbi esetem tanulságát külön fejezetben 
szűröm le, mert kettő van neki. Az egyik az, 
hogy az embernek mindig legyen pénze. A má¬ 
sik az, hogy Lenke volt az egyetlen őszinte nő¬ 
ismerősöm. 

(g. m.) 



— Anyjuk, én félek! Kiiszom a differenciát... 


Csak tizenöt literig lehet szeszes italt 
poggyászként szállítani 


Szűr-Szabó József rajza 

— Csak semmi hálálkodás! Azért csinálom, mert már nem láttam be maguk¬ 
hoz ... 



csúsztattam, s fizetni akartam ... 

Négyen voltunk a kis cukorkabolt¬ 
ban. Annuska, a kiszolgálónő (imént 
tudtam meg a nevét), aki édeskés 
mosollyal nyújtotta át a zacskó cu¬ 
korkát, egy hatvan év körüli, nagy¬ 
apa-arcú, ősz ember, egy dróthajú, 
fitos orrú, nyurga gyerek. Olyan, tíz 
év körüli. 

Fizetés közben leejtettem egy fo¬ 
rintost. A gyerek unottan nézett a 
guruló ezüst után, de eszeágába sem 
jutott, hogy lehajoljon érte. 

Amikor felvettem, szelíden szóltam 
hozzá: 

— Tudod, fiacskám, amikor olyan 
idős voltam, mint te, ha egy bácsi le¬ 
ejtett valamit, sebtiben felvettem, 
nehogy neki kelljen lehajolnia. Gon¬ 
dolkozz ezen! 

Annuska és a nagyapa helyeslőén 
bólintottak és jóindulatúan moso¬ 
lyogtak hozzá. 

A fiú arcát fürkésztük, mire az 
durcásan hátat fordított. 

A nagyapa ekkor hamiskásan reám 
kacsintott, majd leejtett egy húszfil¬ 
lérest. 

A fiú lassan megfordult, s mozdu¬ 
latlanul figyelte a pénzdarab gurulá- 
sát. Amikor „lefeküdt” és meglátta, 
hogy húsz filléres, gúnyos mosoly su¬ 
hant végig az arcán. 

— Ne hajoljon le, bácsi, itt a húsz 
fillérje — mondta fölényesen. 

A pénzdarabot a pult üvegjére ha¬ 
jította és nevetve kiszaladt az üzlet¬ 
ből. (ré) 


------ •rl/NC r 'l 


:emnek őzt a címet 


Kénytelen voltam humoreszkomnbk" Őzff a címet acfni, mert 
az alábbiakban egy nő felmegy egy férfi lakására. Hogy ott 
mi történt, azt úgy írtam meg, ahogy az a filmeken látható. 


Lilian hosszast té.pelődés után 
elhatározza, hogy felmegy Pierre 
lakására. 

A következő képen már ott is 
van. Szenvedélyes csók. Közben 
andalító muzsika szól , valahol 
tücsök ciripel és ha jókürtök búg¬ 
nak panaszosan. Hirtelen egy 
tulipánokkal telepingáit spanyol¬ 
falat látni, amely mögül kisvár¬ 
tatva kirepül egy rakott szoknya , 
egy pantalló , egy réti sas , egy 
nadrágtartó , fél pár selyemha¬ 
risnya, egy kávédaráló és legvé¬ 
gül átrepül kecses Ívben Pierre 
is. 

Lilian azt zokogja a spanyol¬ 
fal mögött: 

— Hát ezért csaltál fel? Gaz¬ 
ember! 

Pierre könyörgésre fogja a dol¬ 
got és csókokkal borít ja el a nő 
alabá8trom-kezét. 

Képváltozás. Látható az an¬ 
gol parlament Ülésterme, egy 
konzervatív képviselő éppen in¬ 
terpellál. 

A férfi a nő nyolcát csókolja. 

Látható egy nagyanyó, amint 
éppen csipkebogyó-lekvárt főz. 


Lilian ledől a kerevetre. 

Pierre a nő fölé hajol. 

Abban a percben sötét lesz. 
Hosszantartó egyiptomi sötétség , 
miközben a következő párbeszéd 
hallható: 

— Hol bujkálsz. szivecském ? 
— kérdi türelmetlenül a férfi. 

— Keress meg!. . . Hideg- 
hideghideg... 

— Auuu ! Beleütöttem a nagy- 
lábujjamat a nachtkasztliba . .. 

— Langyos . . . langyos . . . 
meleg ... 

— Fene ezt a sötétséget l Hogy 
lehet fényes nappal ilyen sötét! 

— Forró I Forró 1 — lihegte 
Lilian. 

S aztán láthatunk virágra 
szálló lepkét, egymásra boruló 
barackfákat , enyelgő krokodilu- 
sokat , ölelkező rímeket , karon¬ 
fogva sétáló molekulákat, mézes- 
kalácssziveket, galambdúcot , ne¬ 
gyedkiló törökmézet. 

Aztán megint sötét lesz és 
amikor kivilágosodik , Pierre a 
nyakkendőjét köti a tükör előtt 
és Lilian kettőskönyvel. 


♦ 

A nézőtéren ülő kisdedek leveszik a szemüveget, az álbajuszt, 
visszabújnak a pólyába és elégedetlenül hazamennek. 

(mikes) 


A nagyképűség teteje 


Pogány Sándor rajza 
































































Terjed a televízió 



— Hagyd, hiszen még gyerek . •. 


Tóbiás éjszakai kalandjai 


7 „kutyabolondok” népes és tiszteletreméltó társaságá- 
n // bán előkelő helyet foglal el György barátom, a ki- 
^ f váló festőművész. Művelt ember, jó festő, de össze¬ 
gyűjtött alkotásaira korántsem olyan büszke, mint Tóbiás nevű 
kutyájának viselt dolgaira. 

Tóbiás elsősorban szerelmi téren aratja hegyen-völgyön si¬ 
kereit. Hegyen lakik, a Szabadsághegyen —, de udvarlásra és 
azzal kapcsolatos lovagi tornákra a Városligetig is kirándul. 
No de adjuk át a szót a gazdájának, aki mégis csak jobban 
tudja hősi eposzba foglalni Tóbiás kalandjait. 

— Hetek óta azon mulatunk, hogyan íoldotta meg Tóbiás 
a kimenőjét. Éjszaka ugyanis mindig elcsavarog, ilyenkor bo¬ 
nyolítja le a flörtjeit. Mint tudjátok, mi villában lakunk oda- 
fönn a hegyen. Minden lakónak van külön* kapucsengője. Egy¬ 
szer Tóbiással jöttem haza és megnyomtam nagy fehér csen¬ 
gőnket. öt perc múlva lejött a feleségem, kaput nyitott, rám¬ 
mordult: „Megint itthon felejtetted a kulcsot? Legközelebb 
majd a fejedet hagyod itthon!” Tóbiás részvéttel rám kacsin¬ 
tott és Összeráncolta a homlokát. 

Egy téli estén éles csengetésre ébredtünk. A kapucsengő 
szólt. — Ki lehet ilyenkor? — riadtam fel. 

A csengő egyre követelőbben berregett. Kinéztünk az abla¬ 
kon —, ott állott a kapu előtt Tóbiás, balmancsával a fehér 
csengőgombra nehezedve. Meg kellett zabálni azt a kutyát! 

— Ettől kezdve minden éjjel hazajött és becsengetett. Az 
is előfordult, hogy csak benézett, vizet ivott, {aztán újra kiment. 
Néha háromszor is becsengetett egy éjszaka. Szóval nem ha¬ 
gyott bennünket aludni. A múlt ,héten meguntam a dolgot. 
Mondtam a feleségemnek: édesem, törvény; ide, törvény oda, 
én már nem bírom ezt a virrasztást... Radikálisan végzek ez¬ 
zel a döggel... 

Bennünk, állat kedvelő emberekben megfagyott a vér. 
György lelkes előadásain keresztül a szívünkbe zártuk ezt a 
kutyát. 

— Csak nem irtották ki? — hördült fel valaki. 

György arcát vörösre festette a felháborodás. Magánkívül 
sziszegte: 

— Megőrültél?! Kapukulcsot adtunk neki. 

Stella Adorján 


Érzékeny Lelkületű Ember az utcán 

z Érzékeny Lelkületű Ember megy az utcán. Érzékeny lelkű- 
lete mélyéig meg van sértve, csupa égő fájdalom a belseje, 
^ mert fel akart szállni az autóbuszra és a kalauz keményen 
megrótta ezért: 

— Mit tolakszik ott, nem látja, hogy megtelt a kocsi?! 

Az Érzékeny Lelkületű Embert mintha szívcndöfték volna és elindult 
gyalog. Alig tett azonban néhány lépést, fájdalmában elmerülve neki¬ 
ütközött valakinek. 

— Barom! — kiáltott rá az illető. — Nem tud vigyázni? 

Az Érzékeny Lelkületű Ember szeme szögletében egy könnycsepp 
jelent meg és tovább bandukolt. Akkor azonban egy állványról lelocs- 
csautották malterral. Megütöd ve nézett fel. 

— Mit bámul? — harsant a fülébe egy haragos hang. — Még magának 
áll feljebb? Jó lesz. ha odébbáll. 

Az Érzékeny Lelkületű Ember lesújtva továbbtántorgott. Akkor egy 
ablakból a fejére rázták a porrongyot. Egy pillanatra megtorpant. 

— Hülye alak — kiáltott le a no, aki a porrongyot rázta. — Mit tén- 
fereg itt az ablak alatt?! Takarodjon, mert hívom a férjemet! 

Az Érzékeny Lelkületű Ember félt a Férjektől, Akiket Hívnak, tehát 
gyorsan továbbsietett. Elhatározta, hogy mégis inkább villamosra száll: 
a gyaloglás nem Érzékeny Lelkületű Embereknek való. Odasietett a vil¬ 
lamoshoz, amely éppen bent állt a megállóban. Már éppen feltette a lábát 
a lépcsőre, amikor egy erőteljes kéz visszarántotta. 

— Ügy csörtet, mint egy tapír! — kiáltotta a fülébe egy rekedt hang. — 
Majd én megtanítom magát csörtetni! 

Az Érzékeny Lelkületű Ember elhatározta, hogy mégis inkább gyalo¬ 
golni fog. A Dunáig nem olyan hosszú az út, gondolta. Visszafelé már 
nem probléma, mert beleugrik. Nem bírja az emberek durvaságát. 

Akkor hirtelen két izmos kar markolta meg a vállát. 

— Édes komáin! — mondta egy kedves, behízelgő hang. 

Az Érzékeny Lelkületű Ember hátrahőkölt. Az arc, amelybe bele¬ 
nézett, ismeretlen volt: a szag viszont, amelyet érzett, ismerős volt. 
Pálinkaszag volt. 

— Édes komám! — ismételte a részeg ember. 

Az Érzékeny Lelkületű Emberen valami melegség futott át. Olyan 
régen nevezte őt valaki édes komámnak. 

— Tisztellek-becsüllek komám — mondta a részeg, majd kettőt 
csnklott és arconcsókolta az Érzékeny Lelkületű Embert. Aztán tovább¬ 
ment. Az Érzékeny Lelkületű Ember tűnődve nézett utána. 

— . Mégsem olyan rosszak az emberek — mormolta. — Mégis van 
kedvesség, melegség és barátságosság a világon! 

És megfordult és acélos léptekkel elindult a Dunával ellenkező irányban. 

Gergely Miklós 



A „Vérnász“ szünetében 

Jóhiszemű férj 






(A „Quick” c. lapból) 



— Mit szólsz, drágám, 
zsekhez? órákig el tudja 
gyákat ... 


ehhez 

nézni 


Bla- 

han- 


I, 























































































f 











Akinek semmi sem szent 


Várnai György rajza 




Helyszíni ellenőrzés 



Bőgéssel a hosszú életért 

A „Daily Express” amerikai tudósítója beszámol egy 
érdekes orvosi kongresszusról, amelyet Floridában tartot¬ 
tak, s amelyen az emberi élet meghosszabbításáról is szó 
volt. Dr. James Bond a következőkben indokolta meg a 
férfiak sajnálatos lemaradását a nők mögött a hosszú élet 
terén: 

— Az a baj, hogy a férfiak uralkodnak magukon. A 
férfiak sok évvel hosszabbíthatnák meg életüket, ha kö¬ 
vetnék a nők példáját és nagy lelki megrázkódtatások ide¬ 
jén, alaposan kisírnák magukat. 

Az ilyesmihez persze társadalmi segítség is szükséges. 
Ha tehát bőgő férfiút látunk, ne tekintsük az illetőt gyen¬ 
gének, férfiatlannak, hanem felelősségtudattól áthatott 
férfinak, aki minél tovább akar szerettei körében maradni. 
Orvosi vélemény szerint ugyan a káromkodásnak is meg¬ 
van a maga terápiái jelentősége, de elmarad az egyszerű 
szipogás gyógyhatása mögött is. 

Tehát: ha férfi vagy, és hosszú ideig akarsz élni, fo¬ 
gadd meg Ady Endre orvosilag is alátámasztott tanácsát: 

Sírni, sírni, sírni, sírni! 

Atpolitizálatlan rétegek 
• 

A franciák politikai érdeklődésére érdekes fényt vet 
az a közvélemény kutatás, amely a hírnév útját követte 
a francia nép körében. Száz megkérdezett francia közül 
97 tudta, hogy ki győzött a legutóbbi Tour de Francé ke¬ 
rékpáros versenyen, de mindössze 15-en tudták, hogy ki 
a francia miniszterelnök. 

Ha meghallgatnák e kérdésben a Ludas Matyi véle¬ 
ményét, mi a következőkben magyaráznánk meg e tüne¬ 
ményt: évente csak egy Tour de France-győztes van, de 
több miniszterelnök. 

Pici, de párt... 

Valaha a szerény tömegeket megmozgató Polgári De¬ 
mokrata Párt (PDP) kezdőbetűit emlegették így: Pici De 
Párt. Ez a kedves kicsinyítő jelző ráillik az angol Liberá¬ 
lis Pártra. De azért igazán mégis túlzás az, amit Mr. Char¬ 
les Hobson, munkáspárti képviselő mondott: 

— A Liberális Párt évi kongresszusát egy telefonfül¬ 
kében tartja ... 

„Szerelmi kaland'’ 

Bécs vezető polgári lapja, a Die Presse „Gáláns -ka¬ 
land helyett — rablótámadás” címmel az alábbi riportot 
közli: 

A Lotharinger strasse egyik lépcsőházában egy férfi 
leütötte dr. N. Hanna, 27 éves orvosnőt, elrabolta kézitás¬ 
káját, pénzét és néhány ékszerdarabját. Pár óra alatt el¬ 
fogták a tettest, Róbert Köstnert és fényt derítettek a 
rablótámadásra. 

A büntetett előéletű rabló elmondta. Hogy kalandot 
keresett. A Karls-platzon megszólított egy csinos nőt, aki¬ 
ről kiderült, hogy disszidált magyar orvosnő, múlt év no¬ 
vemberében érkezett Bécsbe, tengerentúlra készül és ame¬ 
rikai rokonai támogatásából él. Köstner állást ígért a nő¬ 
nek, majd összebarátkozásuk során elmondotta, hogy mint 
akt-modellt óhajtja alkalmazni. A nő követte a „műter¬ 
mébe”. Köstner bevitte egy Lotharinger utcai házba, ahol 
most járt először és a lépcsőházban erőszakoskodni kez¬ 
dett az orvosnővel. Ez védekezett, dulakodni kezdtek és 
Köstner elrabolta a holmiját, kitépte a fülbevalóját, majd 
elmenekült. 

* 

Dr. N. Hanna tipikus disszidens-karrier: cikket írtak 
róla az újságok. Híres nő mégsem lesz belőle , hiszen a 
rendőri riporterek kíméletből csak a nevének kezdőbetűit 
nyomtatták le ... 


t 


w. 


10 













































— Beszéli! Mi volt? 

— Semmi, anyui Rock and roll . .. 


LíNCS f £LOT[ ; 

Az idézésen ez áll: szemérem elleni vétség. S ugyanilyen 
idézést kapott bűnrészesem, Nádszál Aranka is. Mit is 
mondok majd? 

Tekintetes Bíróság! Nem érzem magamat bűnösnek! 
Kérem az úgy történt, hogy egy hűvös tavaszeleji napon 
Arankával kimentünk a Hűvösvölgybe — előre megfon¬ 
tolt szándékkal... Egy elhagyott, rügyező bokrokkal öve¬ 
zett tisztáson Aranka levetkőzött s különböző előkészüle¬ 
teket tettünk a természet és Aranka leírhatatlan szépségé¬ 
nek megörökítésére. A fények hatásának fokozása céljá¬ 
ból Aranka beolajozta magát napraforgóolajjal — nekem 
szemérmesen hátatfordítva. Közben én, minden hátsó 
gondolat nélkül, fényképezőgépemen a tisztes távolságot 
állítottam be, amikor is egy hirtelen odatoppanó rendőr 
tevékenységem azonnali abbahagyására kötelezett. Iiogy- 
aza, hogyhátígy, megamúgy! Elég az hozzá, hogy meg is 
kellett köszönnöm, amiért nem kísért be mindkettőnket 

Higgyék el, kérem, én a művészet és a „Tavaszi Ma¬ 
gazin” áldozata vagyok! De hogy is jutott volna eszembe 
szegény Arankának kellemetlenséget és náthát szerezni, 
ha felbujtóm, az a „Tavaszi Magazin” nem figyelmeztet 
„Tavasz a lencse előtt” című cikkében, hogy az aktnak 
tavasszal van a legkedvezőbb ideje! Honnan is jöttem 

volna rá magamtól, hogy .ruhátlan modellről készült 

képünk ebben az évszakban sikerül a legjobban, mert 
ilyenkor a napozás még nem festette a fürdőruha csíkjait 
a modell bőrére!” Meghogy: Ruhátlanul csak egészen jó¬ 
alakú, széparcú embereket szabad fényképezni...” S én 
bizony a fotóművészet eme szabályát sem sértettem meg. 
sőt azt a tanácsot is megfogadtam, hogy: „...a fények 
hatását mattítással, vagy olajozással fokozhatjuk”. 

Viszont azt a tanácsot, hogy lehetőleg természetben 
fényképezzünk aktot, mert a meztelenség a szobában 
szinte sohasem indokolt, a történtek után nem követem 
Mert ha én ezt az ügyet szárazon úszom meg, kizárólag 
szobában fogok aktot fényképezni — akár indokolt, a*kái 
nem! 

Esetleg fürdőszobában. Minden különösebb indok 
nélkül. 


Példázat a fölösleges beruházókról 


Várnai György rajza 



- 


Zrufkó Zoltán 


— Itt fúrjanak kutat! Szomjas vagyok! 

Májusi eső aranyat ér 




Pusztai Pál rajza 


Ahelyett, hogy megbüntetik a szeme- 
telüket, nem volna helyesebb megjutal¬ 
mazni azokat, akik nem szemetelnek? 
Szép ha a rosszak megkapják büntetésü¬ 
ket, de még szebb, ha a jók elnyerik 
jutalmukat. Bizonyára célravezető lenne 
az embereket anyagilag érdekeltté tenni 
a tisztaságban. Ha minden el nem dobott 
villamosjegyért, ki nem köpött tökmag- 
héjért, el nem hajított csikkért pénz¬ 
jutalmat kapnának az emberek, Budapest 
rövidesen ragyogna a megelégedettségtől 
és a tisztaságtól. 

Ha ez sem használ, akkor be kell tiltani 
a tisztaságot. A dac talán még segít. 


Egy ismerősöm nagyszabású mikro¬ 
barázdás lemezestet rendez zenekedvelő 
barátai számára. A műsor minden igényt 
kielégít, a legmodernebb amerikai tánc- 
lemezektől kezdve a klasszikus zenéig 
számos alkotás megszólal. 

A műsor címe: Rock and Bach. 


Ausztráliában 


Kaján Tibor rajza 


f. 1. 

A tanulékony bűvészinas 



A „Magyarország” című lapban olvas¬ 
tuk: . .mint Goethe bűvészinasa. Tudja , 

hogyan kell a szellemet kiszabadítani a 
palackból .. 

Örömmel látjuk, hogy a bűvészinas 
ilyen tanulékony. Amikor Goethe meg- 
írta, még csak azt tudta, hogyan lehet 
a seprőnyéllel vizet hordatni; palackról 
ekkor még szó som volt. Ámbár az is 
lehet, hogy a cikkíró szerint Goethe írta 
az „Ezeregy éjszakát”. 

Kissé szűk a skála 

A Rádióban kívánsághangverseny volt 
valamelyik nap. Amikor a szpíker meg¬ 
kérdezte valakitől a mikrofon előtt, hogy 
milyen lemezt óhajt, az illető ezt felelte: 

— Én zeneértő vagyok , nekem játszhat 
Lehártól Pucciniig akártnit... 

Ami azt illeti, elég szűk skála. . . 

A. MALIN 



WHFoRTovicS 

-- Költőiek 

f ő-fő tanácselnök Komfortovics János , 
aki a Bojtorján utcába költözött. 

Piszok kis utca volt, ragacsos és sáros — , 
most meg selyem-sima aszfaltba öltözött . 


IV, 


em sokáig bírta itt sem többek között 
Komfortovics János. Nem , ő nem maradt ott , 
hanem a Bűdöskűt utcába költözött 
és megcsináltatta rögtön az aszfaltot. 


Jellemző az eset , kérem , nem hiába 

mondják, hogy Jánosunk nyugtalan természet — 

már átment lakni a Pocsolya utcába 

s kiaszfaltoztatta simán az egészet. 


11 ej , de sokan írtak azóta levelet: 

„Csak a mi utcánkba gyere lakni , János! 

Meglásd , mily boldogok leszünk majd teveled 
s milyen gyorsan szépül, fejlődik a városi” 

(A moszkvai Krokodilból 
fordította: Pogonyi Antal) 


Végre egy magyar darab! 





































Gerő Sándor rajza 



eiz&dim^ieliíí& 

A zsúfolt kávéházban, amikor épp reggeliztem, ijedt 
tekintetű emberke ült az asztalomhoz. Tejet rendelt, az¬ 
tán beszélgetni kezdett. 

— Ha nem vagyok indiszkrét, mi a foglalkozása? — 
kérdeztem tőle. 

— ön csodálkozni fog — felelte csöndesen —, szardí¬ 
niaszelídítő vagyok. 

— És mondja, meg lehet élni ebből? 

Fáradtan legyintett: 

— Á ... zsúfolva van a pálya, csak Európában hár¬ 
man vagyunk. Sok ez, kérem. Európa nem bír el három 
szardíniaszelídítőt. Én már négy évvel ezelőtt ott is hagy¬ 
tam a szakmát. 

— És utána mibe fogott? 

— Tojásokra ültem. 

— Tojásokra ült? 

— Igen. Ez egy cirkuszi szám. Van egy tyúk, az to¬ 
jik, én meg addig ülök a tojáson, amíg ki nem kel a 
csirke 

— Hallja, ez világszám! Még sose hallottam róla. 

— Igen, mert nem léptem fel vele. Csak gyakoroltam. 

— Na és ment? 

— Nem, kérem. Ezer tojáson ültem és egyik sem kelt 
ki. Ezt is abbahagytam. 

— Nem győzte idegekkel? 

— Gyomorral. Folyton összetörtek a tojások... Volt 
nap, amikor negyven tojásból ettem rántottét. 

— Na és azután mibe fogott? 

— Kacsatojás-zsonglőr lettem. 

— Hát az mi? 

— Az is cirkuszi szám. Fogok hat kacsatojást, fel¬ 
dobálom őket... 

— És elkapja ..; 

— Dehogy. Elejtem. A tojások szétfolynak és a kö¬ 
zönség röhög. 

— Remek. 

— Remek, de nagyon nehéz. Nagy gyakorlat kell 
hozzá. 

— Elejteni? 

— Az. Egyszer indiszponált voltam és folyton elkap¬ 
tam a tojásokat. Az igazgatóm lehülyézett. Azt mondta, 
menjek suszternek, ne artistának!... Ügyetlen fráter!.. 
Hat tojást nem tud elejteni?! Elmondott mindennek és 
kidobott. 

— Most mit csinál? 

— Tökéletesítem magam. Megengedi? ;;: 

A tea mellé két tojást rendeltem. Elvette őket és föl¬ 
dobta a levegőbe. Az egyik*a földre esett, a másik a fe¬ 
jemre. 

— Ma jó napom van — mondta sugárzó arccal és 
megkért, hozassak még két tojást. 

Zord Tihamér 


Ez csak természetes 





— Na és ki illusztrálja ezeket a vidám könyveket? 

— Csak arra viqyázzunk, hogy karikaturista ne le¬ 
gyen ... 


Egy üzemi büfében 

II 1 II V 



gém . •. 

— Csak nem megy el máshova dolqozni? 

— Nem, csak nem lesz annyi Időm, mert az órabérről 
áttérünk a darabbérre . .. 

Ez aztán költözködés! 


A Lottó és. Sportfogadási 
Igazgatóság az Országos Ta¬ 
karékpénztár központi épüle¬ 
tében dolgozott, de tágasabb 
helyiségekre volt szüksége. 
Nem kellett sokáig keresgél¬ 
niük, pont szemben, az Orszá¬ 
gos Tervhivatal egyik épüle¬ 
tét kiürítették és az igazgató¬ 
ság rendelkezésére bocsátot¬ 
ták. A múlt hét végén elérke¬ 
zett a költözködés napja. Reg¬ 
gel három kétlovas stráfkocsi 
Jelent meg a Nádor utca 16. 
szám előtt, az OTP székházá¬ 
nak kapujánál, egy sereg szál¬ 
lítómunkás felment a harma¬ 
dik és negyedik emeletre és 
lehordta a bútorokat. A Ná¬ 
dor utca 16. szám előtt fel¬ 
rakták a berendezést a 
stráfkocsikra és átevickéltek 
kocsikkal, lovakkal a ponto¬ 
san szemben levő 15. számú 


ház kapuja elé, ahol a búto¬ 
rokat lerakták a kocsiról. 

Mindenki nevetett a furcsa 
költözködésen. Egymástól kér¬ 
dezték az emberek, minek ide 
stráfkocsi, minek ide hat ló, 
amikor csak az utca egyik ol¬ 
daláról a másikra kell átvin¬ 
ni a bútorokat? Valóban, sok¬ 
kal kevesebb fáradsággal, 
stráfkocsik és lovak igénybe¬ 
vétele nélkül gyorsabban el¬ 
végezhették volna ezt a köl¬ 
tözködést, — kis kézikocsik¬ 
kal. 

Legutoljára Chaplin egyik 
régi filmjében láttunk hasonló 
jelenetet. Chaplin felkurblizta 
rozoga autóját, nagy keser¬ 
vesen elindult vele, azután 
meqálit a szemközti ház ka¬ 
puja előtt.. 

Ez a cháplini Jelenet is mu¬ 
latságos volt, — de legalább 
nem került pénzbe ... 


Nem oda való! 


A New York palota 
épületében egy szabó 
kisiparos nyitott üzlet- 
helyiséget. A műhely 
ajtaja fölé cO.érül egy 
lemperdzseket akasz¬ 
tott ki, amelyet egész 
nap ott lóbál a szél. 
Valamikor a Kazár ut¬ 
cában és a Teleki téren 


alkalmazták az ócska- 
ruha-kereskedők ezt a 
szemléltető reklámot, 
amely sehogyan sem il¬ 
lik a Lenin körút arcu¬ 
latához. Mi lenne ha a 
pesti utcákon, az üzle¬ 
tek fölött, cégérként 
lógnának az egyes in¬ 
tim ruhadarabok is? 



Csont helyett húst — drágán 


A Martinovics téri KÖZÉRT 
Hússzékben egy kiló borjú¬ 
combot kértem, csont nélklll. 
Azért kértem csont nélkül, 
mert előttem valaki másfél kiló 
színhúst kapott. 45 forintért. 
Nekem iHszont kijelentették, 
hogy csont nélkül nem adnak, 
és így 69 deka hús mellé 31 
deka csontot kaptam. A kiszol¬ 
gálót figyelmeztettem, hogy a 
falon kifüggesztett tábla sze¬ 
rint csak 17 deka csontot sza¬ 
bad égy kilóhoz adni, tehát a 
húsnak 83 dekának kell lennie. 

Válasz: 6 nem fizet rá a fi¬ 
zetéséből, akármi van kiírva. 

Ezután megkaptam a blok¬ 
kot — 28 forintról —, holott az 
árjegyzékben 1 kiló borjúcomb 


csonttal 27 forintos árban sze¬ 
repel. Tehát egyetlen vásárlás¬ 
nál kétszer lettem megkárosít¬ 
va. Az előírt árnál 1 forinttal 
többet kellett fizetnem és 14 
deka hús helyett 14 deka cson¬ 
tot kaptam. Tekintve, hogy 
ugyancsak az árjegyzék sze¬ 
rint a csont kilónként csak, 
2.50, a kettős károsítás pénzre 
átszámítva 4,5 7 forintot jelent. 

Kecskéd! László 
XI., Óhegy u. 16/b. 


Sok 4,57 forint sokra megy, 
ezért nem ártana nyomatéko¬ 
san figyelmeztetni a Martino¬ 
vics téri Húsértet, hogy tartsa 
be a törvényes előírásokat. 


A zöldvendéglőkben 


vasárnaponként nem 
lehel helyhez jutni. 
Sokan néha másfél 
óráig lesik , hogy mi¬ 
kor ürül meg valahol 
egy asztal , vagy két 
szék. 

A Margitszigeten 
legutóbb lezárták az 
ajtókat. Az autóbu¬ 
szon érkező vendégek 
be sem juthattak a 
túlzsúfolt kerti ven¬ 
déglőbe. De zsúfolva 
volt a belső terem is. 
Oda sem lehetett be¬ 
menni. Ilyen körül¬ 
mények között azután 
igazán jogosan mél¬ 
tatlankodtak a ven¬ 
dégek , a Gund élnél és 
a Rózsadomb vendég¬ 
lőben is, amiért csak 
az asztalok egy része 
volt megterítve. A te¬ 
rítetten asztaloknál 


nem szolgáltak fel , 
hiába ültek oda a 
vendégek. Meg is in¬ 
dokolták: nincs elég 
felszolgáló. 



Ezt az okot sajnos 
el kell fogadni. Sem 
a Gundel , sem a Ró¬ 
zsadomb , sem pedig 
a többi vendéglátó¬ 
ipari üzem nem hi¬ 
bás. Nem hibás pedig 
azért , mert valóban 
nem jutnak kisegítő 


vasárnapi, pincérek¬ 
hez. Miért kevés a 
számuk ? Azért , — 

közölték a szakembe¬ 
rek , — mert nyolc 
éve nem neveltek után¬ 
pótlást. Az úgyneve¬ 
zett „pikolók” jól be¬ 
vált alkalmazásáról 
megfeledkeztek . Egy 
év óta igyekeznek ezt 
a mulasztást pótolni, 
már vannak fiatal 
pincér gyakornokok, 
de nagyon kevés a 
számuk. 

őszre már nem lesz 
semmi baj. Addig a- 
zonban még sok bősz- 
szúságot okoz a ki¬ 
ránduló vendégeknek 
a terítetten asztal , a 
zárt vendéglő és a 
lassú kiszolgálás. 

(st«) 




Április utolsó vasárnapja 
tréfás kedvében lóvén, úgy 
felhúzta a hőmérő higanyát, 
hogy az majd kiszaladt üveg- 
börtönéből. Lett is erre olyan 
tömeg-megmozdulás Budapes¬ 
ten, hogy még egy nyár- 
közepi weekend-nek is becsü¬ 
letére válna. 

A mindenre elszánt, kirándu¬ 
lók egy tekintélyes része nem 
csak tüdőt tágítani, lebarnulni 
és vadvilágot szedni gyülekezik 
a budai lankákon, hanem, ha 
tőle telne, kiirtaná az erdőt 
is. Jaj annak a fának, vagy 
cserjének, amelyik virágba bo¬ 
rul, mert ezek a kíméletlen 
erdőtiprók úgy inegtópik, hogy 
élete végéig sem heveri ki. 
De a virágnélküli facsemeték 
sem érezhetik magukat biz¬ 
tonságban, mert ha egy kicsit 


is szemre valók, kitekerik okot 
és túristabottá züllesztik. Hogy 
ez milyen nagy' kárt okoz 
amúgyis erdőszegény hazánk¬ 
ban, 'innak csak az Erdészeti 
Főigazgatóság a megmondha¬ 
tója. 

A Zugliget egyik meredek 
hegyoldalán például az elmúlt 
években fenyőcsemetéket tele¬ 
pítettek szorgos erdészkezek. 
Ezeknek a csemetéknek ©gy 
rész© eltaposva, más rész© ki- 
cibálva hever a győztes ki¬ 
ránduló hadak lábai alatt. 
Tmitt-amott ugyan egynéhány 
zsenge csemete próbálja még 
nyújtogatni agait, de ha ©írnok 
a lélektelen erdőirtásnak nem 
tudunk valamilyen módon gá¬ 
tat vetni, ezek is rövidesen a 
többiek sorsára jutnak. 

(kernáth) 


Egy kiskirály öröme 


Toncz Tibor rajza 



— Szidolozza ezt ki, Szabóné, de gyorsan! 

— Jé! Hát megkerült?! 


Elfelejtett szempont 

Hónapok óta bosszankodik 
három XXI. kerületi üzem 
sok-sok dolgozója (Csepeli 
Szőrmekonfekció, Papírgyár. 
Cscrzöanyaggyár). hogy a 
csepeli Imre tértöl sokkal to¬ 
vább tart az út az üzemekig, 
mint Pesttől Csepelig. Régeb¬ 
ben — a fél óránként közle¬ 
kedő villamosjáraton kívül — 
főként az autóbuszok bonyo¬ 
lították le a forgalmat. Egy 
idő óta azonban csak a vég¬ 
állomásokon: Csepelen és Er¬ 
zsébeten állnak meg a buszok. 
Az üzemeknél. gyáraknál 
azonban nem! Nem kétséges, 
hogyha az autóbuszok meg- 
állnónak a gyáraknál, valami¬ 
vel tovább tartana az útjuk, 
viszont a munkásoknak nem 
kellene Ilyen sokat gyalogol- 
niok. Ez is szempont, mégpe¬ 
dig fontos szempont! 

Seqesdy Miklós 
Bp.. XXI., Kiss J. U. 37. 

rovatunkhoz beküldött pa¬ 
naszok elintézéséről olva¬ 
sóink levélben kapnak ér¬ 
tesítést. 

























Erről jut eszembe, befizette már kend az adóhátralékot? 

í) f) 

pfajfclvév Mr&M-fri uzAtfriOs 


TÖRTÉNNEK itt Pesten néha cso¬ 
dálatos esetek, amit mostan elbeszé¬ 
lek, bizony Isten megesett. 

Egyik szállónk titkárságán meg¬ 
jelent egy idegen: — „Melyikük az 
igazgató ?” — nézett széjjel hidegen. 
B. kartárs, a szálló-főnök, felütötte a 
fejét: — „Én volnék az, parancsoljon!" 

— s nyújtotta már a kezét . 

— Nincs sok időm — szólt a férfi 

— s ezért nem is kertelek: holnap 
délre esküvői díszebédet rendelek. 
Huszonhárom teritékre szolgáljon e 
rendelés: előétel, kétféle sült, s mi 
hozzá jár, körítés. Vegyes torták, 
sajtfélék és jó borok is legyenek. 

Szólt a főnök: — „Minőségről, nyu¬ 
godt lehet 9 , felelek!” 

A vendég most ötszáz forint előle¬ 
get fizetett, megemelte kalapját és 
máris tova sietett. 

A SZÁLLÓBAN azon nyomban ér¬ 
tekezlet tartatott, felszólalt a sza¬ 
kács, cukrász, csak a kukta hallga¬ 
tott. Számbavették, mit ilyenkor 
számba venni jó szokás: nyersanyag 
és rezsiköltség, no meg villa-kés ko¬ 
pás. B. kartárs, az igazgató, csak glo¬ 
bális célt adott; főszakács és árfelelős 
szabták meg az étlapot. Három főnyi 
felszolgálót jelöltek ki gondosan, s 
bor fiúnak Beke Józsit — ő töltsön 
bort, szorgosan. VIRÁGÉRT-ből át¬ 
hozattak ibolyát és orgonát — ilyen¬ 
kor a díszítés is elsődleges dolgot ád. 

MÁSNAP DÉLBEN nyolc taxi a 
szálló elé érkezett, nyolc taxin a 
nyolc vezető pont egyszerre fékezett. 

Asztalhoz ült csendesen a díszes 
vendégkoszorú, egyik sem volt na¬ 
gyon vidám — inkább kissé szo¬ 
morú. Mintha tán a lelkűk mélyén 
nyomtak volna el fohászt, sóhajtozva 
harapták a szószos kaszinótojást. 
Még a sültnél sem beszéltek, nyo¬ 
mott volt a hangulat; csak amikor 



Józsi töltött, derült fel sok arculat. 
Pincérszemek az ifjú párt hasztala¬ 
nul keresték, násznép között nem ta¬ 
láltak új férjet, se menyecskét. 

EGYIK VENDÉG az asztalra kis 
zsebórát helyezett, s evés közben 
számlapjával állandóan szemezett. S 
amikor a zsebórája pont fél kettőt 
mutatott, felállott s a vendégeken 
szeme végig kutatott. 

— Jól tudom — szólt —, hogy e 
percben közös minden gondolat, s 
tiszta szívből azt kívánjuk: legyenek 
ók boldogak!... Erzsikére s Elemér¬ 
re emelem hát poharam: az új pár¬ 
nak, bármit tett is, boldogsághoz 
joga van! 

Koccintottak, s megölelték mind a 
négy örömszülőt, két korosabb asz- 
szonyságot, s két férfit, már őszülőt. 
Kézről kézre járt egy sürgöny — 
messze földről érkezett —; küldte az 
a két rossz gyerek, ki oly nagyot vét¬ 
kezett. 

„Édes drága jó szüléink ” — így 
hangzott a távirat — „szombat délben 
megesküszünk, bárha nem egyházi- 
lag. Fél kettőre van kitűzve a pol¬ 
gári esküvőnk , felétek száll gondola¬ 
tunk e percben majd, jó szülőnk! 
Boldogságunk tengerének Hozzátok 
csak szele ér, s e szél szárnyán küld 
ölelést Erzsiké és Elemér ” 

NOVEMBERI sötét estén — még az 
eső is szitált —, a két gyerek búcsú 
nélkül, váratlanul disszidált. Ördög 
tudná megmondani: mely okból és mi 
miatt? Akkor tájt az ifjak között ez 
volt, sajna, a divat ... 

így esett, hogy nélkülük folyt e kü¬ 
lönös díszebéd, s mindmáig e lako¬ 
mának nem terjedt el híre még. Hogy 
e rímes kis riportban tudatom az ese¬ 
tet, higgyék el, hogy nem a cikkdij 
— lelki kényszer vezetett. 

Herczeg Kálmán 



— Hát ez még mindig nem Jó. Eset¬ 
leg a vágásnál helyrehozzuk ... 

Próbavetítés 




— Sajnos így se az igazi. De talán 
a közönség nem fogja észrevenni. 


„Premier” előtt egy nappal 



— Nem lehet bemutatni... Több lr i r 
veszett Mohácsnál ... * ° 

— Hát akkor, ahoqy megbeszéltük ... 

Üstökös fenn és lenn 

Sándor Károly rajza 


— Nem mérnek alkoholt a sportpá¬ 
lyákon? Annyi baj leqyen! Hoztam a 
csattosban .. , 


HMBHP 


Jó estét gyerekek, lefeküdtetek már ? 

Gerö Sándor rajza 


LUDAS MATYI humoros, szatirikus hetilap. Szerkeszti a szerkesztőbizottság. A kiadásért felel a Hírlapkiadó Vállalat Igaz* 

— Igazgató úr kérem^ Eóházi kartársról szeretnek mondani valamit 
bizalmasan ... 

— Egy kicsit hangosabban , mert kint is fúrnak ... 































Furcsa pihenés 


Pusztai Pál rajza 



— Mégis csak bolond ez a pesti! Azt mondja, pihenni Jár ide vasárnaponként! 


Árukapcsolás — régen 


Hegedűs István rajza 



— Leíla csak akkor eladó, effendi, ha Zulejkát is megveszed... 



Amikor az utas leakasztja a villa¬ 
moson a szegről a Fővárosi Villamos¬ 
művek irodalmi termékét, a „Mi uta¬ 
sok” című szatirikus élclapot, amely 
a maró, de építő kritika módszerével 
ecseteli esendő magatartásunkat a 
közlekedési eszközökön, tán nem is 
sejti, hogy egy új, felvirágzás előtt 
álló irodalmi műfaj első talpkövét, 
tégláját tartja kezei között. A közü¬ 
leti irodalomét. 

Mert mi bízva bízunk benne, hogy 
a Fővárosi Villamosművek serkentő 
példája hamarosan követőkre talál. 
Természetesen ezt nem lehet csak 
úgy uk műk fűk csinálni, minden 
közületnek, vállalatnak, gondosan 
kell mérlegelnie, hogy milyen műfaj 
felel meg legjobban jellegének, pro¬ 
filjának. Mert igaz, hogy a Fővárosi 
Villamosművek friss, derűs, mik- 
száthian aranyos humorú légköréhez 
legjobban a vicclap illik, de kérdés, 
hogy ugyanez megtenné e például a 
Lakáshivatalban? Ügy érzem — nem. 
Ott inkább kisregény lenne helyén, 
amely izgalmas fordulatokkal, erőtel¬ 
jes színkezeléssel ecsetelné, hogyan 
járnak azok a felek, akik nem tesz¬ 
nek le oktalan tervükről, hogy lakás¬ 
hoz jussanak. Ilyen címekre gondo¬ 
lok: „Családi Házat akart — a Sárga 
Házba jutott..„Öröklakás a föld 
alatt.. ” „Akinek már nem kell haj¬ 
lék.” 

Természetesen elkerülhetetlen, sőt 
kívánatos is, hogy egészséges ver¬ 
seny fejlődjék ki majd a közületek 
között, ki ad ki frissebb, színvonala¬ 
sabb, elmélyültebb irodalmi termé¬ 
ket. Szinte hallom már a társaság¬ 
beli csevegéseket: „Te hogy vagy a 
Patyolattal? Mintha az utóbbi időben 
kissé hanyatlana. Legújabb époszá- 
nak jambusai nem olyan kristály¬ 
tiszták.” — „Ízlés dolga — így a má¬ 
sik — hozzám a Barnevál könnyed 
dalai állnak közelebb. Most vasárnap 
szeretném megnézni a FIK nagy 
drámáját a „Solness építőmester és 
a csőrepedés”-t. Sokat beszélnek 
róla.” 

Avagy egy másik beszélgetés a 
közületi irodalmunk virágzásának 
korából: 

— Te, hová jársz ebédelni? 

— A Fekete Bárányba. 

— Jó a koszt? 

— Mit tudom én? Én a keskeny* 
filmet nézem. 

Kertész Magda 





















Kereskedelmi helyzetkép 


Vasvári Anna rajza 

KISS JENŐ 

DIVATÁRU 




Az ember, 

aki majdnem mindent tud 

A kapuban találkoztam vele.; 
ugyanis egy házban lakunk. 
Az ajka szögletében fölényes 
mosoly bujkált , mint azt a 
századvégi regényírók oly 
szépen mondták. Megfogta 
a kabátom gombját és könyör¬ 
telenül elkezdett beszélgetni. 

— Annak az Adenauemak van esze, 
én mondom magának! Tudja , mit fog most 
csinálni? 

— Az igazat megvallva , nem tudom. 

— Nahát én megmondom magának! 
Idefigyeljen ... 

— Bocsánat , vár a feleségem. 

— Persze , ha valaki nem a maga szájaize 
szerint beszélj az már nem érdekli! Pedig 
én tudnék magának egy-két érdekes dolgot 
mondani , hogy a füle is kétfelé állna tóle! 
Tudja, mi történik most a Közép-keleten? 

— Bocsánat , vár a... 

— ÁUjon meg a menet! Tudja , hogy 
Amerika mit fog csinálni? 

— Elnézést kérek , engem várnak ... 

— Ne türelmetlenkedjék! Majd én meg¬ 
mondom magának , hogy mit csinál Ameri¬ 
ka! 

— Ne haragudjék , most már igazán 
mennem kell , vár a feleségem. Apropó , 
mit csinál a maga kedves felesége? 

— Mit tudom én, hogy mit csinál? Azt 
hiszi , hogy az orromra köti? 

( 9 ) 


Jó dolog a telefon központ meseszolgálata 

Toncz Tibor rajza 




Pesti jégrevü 

A torkos 



Üstök Kázmér, a kiváló publicista 
abban különbözött kortársaitól, hogy 
megálmodta a jövőt, megjósolta az 
eseményeket. 

Akadtak ugyan szigorú kritikusok, 
akik azt állították, hogy Üstök Káz¬ 
mér látnoki képességével egy kis baj 
van, mert rövid publicisztikai mun¬ 
káiban mindig utólag jövendölte meg 
a múltat, vagy jobban mondva el¬ 
késve írta meg, hogy ő már ekkor és 
ekkor előre látta az eseményeket. 
Ezek a rosszmájú megjegyzések 
azonban nem csökkentették cikkei¬ 
nek sikerét, mert az epés megjegy¬ 
zések cáfolatául minden egyes műve 
alatt ott áll a dátum, mely mindennél 
ékesebben bizonyítja, hogy a költő 
már anno dacumál írta cikkeit. 

Üstök Kázmérról még csak annyit, 
hogy mindenkinél jobban tisztelte 
apját, anyját és ezért jutalmul hosz- 
szú életű lett a földön. Ez kitűnik a 
most megjelenés előtt álló „összes 
Üstök Kázmérból” is. A nagy mű 
néhány részletét módunkban van 
közölni. Ezek a szemelvények is bi¬ 
zonyítják, hogy Üstök Kázmér kriti¬ 
kusainak tollát csak az irigység ve- 
zette. 

íme, néhány adalék az író életmű¬ 
véből: 

A könyv egy 16 oldalas tanulmány¬ 
nyal kezdődik. Ebben Üstök Kázmér 
a bűn és bűnhődés problémáját bon¬ 
colgatja. Szemelvény a hetedik be¬ 
kezdésből: 

„Az az író , aki a jövőbe 
lát, ezúttal testvérgyilkosságot 
igyekszik megakadályozni. 
Régóta figyelemmel kísérem a 
testvéreket. Szemébe néztem 
az ártatlan tekintetű Ábelnek 
és láttam Káin gyűlölettel teli 
szemeit Óva intem Káint , ne 
bántsa Ábelt! Még nem késő!” 

Kelt Káin és Ábel első sú¬ 
lyos nézeteltérésének nap¬ 
ján, megjelent két évvel 
Káin meggyilkolása után. 


„A BEKERÍTETT ATHÉN", ame¬ 
lyet az évszázad vezércikkének ne¬ 
veztek, így fejeződött be: 

„Figyelmeztetem az athénie¬ 
ket hogy tartalékoljanak élel¬ 
miszert! Ez ne legyen pusz¬ 
tába kiáltó szó! Ha éhezni fog¬ 
nak, akkor a peloponnézoszi 
háború végül is a bekerített 
Athén vereségével végződik és 
Spárta győz” 

Kelt: az ostrom elején, 
megjelent: az ostrom után. 

„KOLUMBUS TRAGÉDIÁJA” cí¬ 
mű írásával Üstök Kázmér nemcsak 
Európában, hanem az imént felfede¬ 
zett Amerikában is óriási feltűnést 
keltett. A cikk utolsó sorai: 

„Kolumbus Kristóf, aki fel¬ 
fedezte Amerikát, azt hiszi, 
hogy az alkirályi kinevezés 
örök dicsőséget jelent neki . 
De én ismerem Ferdinánd ki¬ 
rályt, ezért azt a tanácsot 
adom, hogy mutasson fel újabb 
és újabb eredményeket, mert 
különben kegyvesztett lesz és 
mint testben és lélekben meg¬ 
tört ember hal meg” 

Kelt: Amerika felfedezése 
napján, megjelent: tíz évvel 
később. 

„FELESLEGES UTAZÁS” — ol¬ 
vashatták az emberek — a nagy pub¬ 
licista cikkének sokatmondó címét, 
amelyben Üstök Kázmér feltette a 
kérdést: 

„Miért pont Szerajevóban 
tartják az idei nagy hadgya¬ 
korlatot? Félő, hogy ott me¬ 
rényletet kísérelnek meg a 
trónörökös ellen. És ha sike¬ 
rül, az első világháborút kép¬ 
telenség lesz megakadályozni. 
Javaslatom: tartsák meg jól 
biztosított osztrák területen , 
vagy egyáltalán ne tartsák 
meg?* 



Vendéglátóipari újdonságok 

Szűr-Szabó József rajza 


Kelt: a merénylet előtt egy 
nappal, 1914. június 28-án, 
megjelent: 1916. augusztus 
1-én. 

„A NATO-UGY” című cikke egy¬ 
szerre lát a régmúltba, a félmúltba, a 
jelenbe, a befejezett jövőbe és min¬ 
denhová. Egy mondat az ezerből: 

„Példátlan tiltakozási hullám 
vonul majd végig négy évvel 
ezelőtt Franciaországon, ami¬ 
kor is Speidelt a NATO-vezér- 
kar élére állítják.” 

Üstök Kázmér 

Másolta 1957-ben: 1961. 

Palásti László 

A szerkesztőség közleménye 

Szerkesztőségünkbe számos 
olvasónk küld kéziratokat közlés 
céljára. Minden kéziratot el¬ 
olvasunk, de bírálatot csak azokra 
a kéziratokra küldünk* amelyek¬ 
ben a humoros írói tehetségnek 
jelét látjuk. A meg nem felelő 
kéziratok megőrzésére nem vál¬ 
lalkozhatunk. 










































A tájékozatlan GerŐ Sándor rajza 



Kaméleon: Valami aktuális színre szeretném festetni a köpönyegemet... 


Mágikus szavak • 

(Vlcky rajza a londoni Daily Mirrorból.) 





Elázott szesztestvér telepszik mel¬ 
lém a BUifelejtőben, s azt mondja a pin¬ 
cér: 

— Tetszik tudni, elhagyta a feleséqe, 
bánatában iszik a szegény fiú. 

Kopaszodó, kisköpcös rikkant nagyo¬ 
kat a söntés mellett, mindenáron hú- 
zatni szeretné, de nincs kivel. 

— Győzött a csapat — motyog maga 
elé, egyszóval örömében iszik. 

Hervataq ballonkabátos csuklik a 
kályha sarkánál, veres orrú qégecim- 
bora gyámolitja és maqyarázza: 

— Jó gyerek ez, csak az anyós kese¬ 
ríti. 

Évek óta kutatom, ki miért adta rá 
fejét. Ok nélkül ugyanis egy sem csi¬ 
nálja, s vannak egészen speciális ese¬ 
tek. A szomszéd kárpitossal reggeltől 
estig semmi baj, fél hétkor azonban 
eszébe jut, milyen szomorú gyerekkora 
volt. Sajnos, jó az emlékezőtehetsége és 
minden nap eszébe jut. Ismerek egy fu¬ 
varost, aki a Juliskát siratja nap nap 
után. Csak a legutóbb jöttem rá, hogy 
Juliska nem valamiféle hűtlen ara, ha¬ 
nem a fuvaros kedvenc csacsija volt. 
Kóllkában hunyt el. A kiöregedett fut¬ 
ballkapus azért kapott rá az italra, 
mert 1932-ben a döntő meccsen hét gólt 
szedett be. Azóta minden este beszed 
hét 'féldecit. 

Budapest a tökjózanok városa lenne, 
ha nem akadna ok az ivásra. De akad, 
tenger ok akad. Lajos bácsinak disszi¬ 
dált a nagyobbik fia, azért iszik. Dóri 
szaktársat igazságtalanság érte a pré¬ 
miumosztáskor, barátját nem érti meg 
a feleséqe, a szemközti asztalnál egy 
bérelszámoló azt mondja, kitúrták a 
lakásból. 

— Mikor? — kérdem részvéttel. 

— Harminckilencben — mondja, s 
legyint keserűen. 

Neki azóta minden mindegy. 

— Csak azt tudnám, miért tette?! — 
sír fel váratlanul asztaltársam, ama bi¬ 
zonyos szegény fiú, s úgy néz rám, 
mintha én szöktettem volna meg az asz- 
szonyt. 

Aztán leborul és alszik. 

Szótlan és búsan ülök. Latolgatom az 
ivás különböző okait és lassan elfog a 
nagy magányosok szomorú hangulata. 

Se öröm, se bánat, se boldogság, se 
boldogtalanság. 

Az egyedüli vagyok Budapesten, aki 
azért iszik, mert szeret inni.' 

(Kisjó) 


Baleset 

A Hétfői Hírek 1. számában olvassuk 
egy tárcában: ,, Bordás Béla ,.. esze 
nyüstjén végképp felcsavar gózott a fonál 
és homlokát nyomta a gubanc .” 

Ügy kell neki! 

Miskolc fejlődése 

A Hétfői Hírek május 6-i számában 
közölte, hogy „ Több mint 700 ezer ház¬ 
tartást kapcsolnak be idén Miskolcon a 
gázellátásba .” 

Tudtuk, hogy Miskolc hazánk leg¬ 
nagyobb vidéki városa, de hogy több 
mint 700 ezer háztartásba kapcsolják be 
ebben az évben a gázt, még so hittük 
volna. . . Már csak azért sem, mert 
a városnak a legutóbbi kimutatás sze¬ 
rint — 135 000 lakása van... 


ttaf/ia mű ki mi léniái... 

A viccirodalom klasszikusai 

Mottót Nincsenek régi viccek, 
ruk öreg emberek vannak. Egy 
újszülöttnek minden vicc éj. 

Kiss így szólt a barátjához: 

— Én a világért sem engedném meg a 
feleségemnek, hogy lófark-frizurát hord¬ 
jon. 

— De hiszen lófark-frizurát hord! 

— Igen. De nem az én engedelmemmel. 

• 

A kis Marika megkérdi a mamájától: 
— Mama, ki az az elveszett nő? 

— Elveszett nő az — mondja a mama 
— aki mindenütt látható. 


















































































NEM IGAZ AZ, hogy a nyelv nem 
fejlődik, rágalom az, hogy a köznyelv 
nem követi nyelvünk legújabb árnya¬ 
latait. Az egyik tejcsarnokban hallot¬ 
tuk a minap a következő kérdést: 

— Van kiszerelt tejföl? 

KÜLÖNÖS TRAGÉDIA HÁZTAR¬ 
TÁSUNKBAN: a molyok jó darabot 
kirágtak egy Nylon-pulloverből. Ez a 
tény valósággal forradalmat jelent a 
molyok táplálkozásában. Mi történhe¬ 
tett itt? 

Vannak diétán élő molyok? 

Vannak mindenevő molyok? 

Vannak új moly-nemzedékek, ame¬ 
lyeknek szervezete már átállt a műfo¬ 
nalakra? 


Vagy egyszerűen csak valódi gyapjú¬ 
val hamisított Nylon-pulloverrel ál¬ 
lunk szemközt? 

FANYAR ÉRZÉSSEL vettem tudo¬ 
másul, hogy a főváros új szemétgyűjtő 
tartályokkal, szállító-, seprő- és locsoló¬ 
autókkal veszi fel a harcot a pesti sze¬ 
mét ellen. Hogyan? Hát ezentúl nem 
az én lelkemen szárad Budapest tiszta¬ 
sága? Nem engem fognak meggyőzni, 
felvilágosítani, népnevelni, korholni, 
megrendszabályozni? Ezentúl a Köztisz¬ 
tasági Hivatal gondoskodik a Köztiszta¬ 
ságról? Engem csak úgy kisemmiznek 
az egészből? Nélkülem lesz tiszta Bu¬ 
dapest?! 

/. i. 


jjtn cLrfteVt 

0 Vasvári Anna rajza 




Feltűnt nekem, hogy az 
utóbbi időben a legtöbb kri¬ 
tika szignóval, betűjellel jele¬ 
nik meg. A szerénységnek ez 
a mértéke már nem helyesel¬ 
hető. Mert ha azt olvasom, 
hogy Shakespeare drámái nem 
remekművek, és oda van írva, 
hogy ezt nekem Voltaire mond¬ 
ja, mégis tudom mihez tartani 
magam. De ha azt olvasom, 
hogy az a színdarab, amit meg 
akarok nézni „t” szerint gyen¬ 
gécske fércmű, viszont (—) 
azt állítja, hogy szó, szó, ki le¬ 
het bírni, akkor mit csináljak, 
megnézzem-e vagy sem? Egy¬ 
szóval, férfiasabb dolog lenne, 
kiírni a teljes nevet. „Ha férfi 
vagy, légy férfi, s ne hitvány 
gyenge báb ..mondta ked¬ 
venc költőm, P. S. 

* 

Ha az ember öregszik, las¬ 
sacskán mindenről lemarad. 
Egy villanyoszlopra ragasztott 
cédulán ezt olvasom: 

Fiatal férfinak ágy kiadó 

Szóval, már ágyraj áró sem 
lehetek. 


Azt mondja nekem tegnap 
egy többszörös rablógyilkos: 

— Tudja, kérem, az a baj, 
hogy az emberek gonoszak. Ha 
az emberek jók lennének és 
szeretnék egy mást, / egész más 
világ lenne itten ... 

Milyen igaza van! Csak azt 
tudnám, hogy jött erre rá? 

• 

Írtam egy novellát és felol¬ 
vastam öreg íróbarátomnak. 
Azt mondja, tetszik neki a do¬ 
log csak ezt, meg azt hagyjam 
ki, mert élettelen, nem hiteles. 
Érdekes — mondom én —, 
pedig ezek a dolgok megtörtén¬ 
tek velerfi... öreg barátom 
erre így szólt: „Van ez így né¬ 
ha. Nyugodj bele, az a jó, amit 
kitaláltál...” Most már ér¬ 
tem, miért rossz a világ. Nem 
én találtam ki. 

• 

Van egy barátom, aki hajdan 
szebb napokat látott és most 
csúnyább napokat lát, s ezért 
— politikai elfogultságból — 
engem tesz felelőssé. A napok¬ 
ban találkoztunk, hideg volt 
és zuhogott az eső. Azt mondja 
szemrehányóan: 

— Megint nincs tavasz ... 

így feleltem: 

— Nézd, bevallom őszintén, 
én sikkasztottam el a tavaszt. 
Otthon a speizomban felstó- 
szólva állnak az ellopott év¬ 
szakok. De, tudod mit? Gyere 
el és válassz ki magadnak 
egyet, olyat, amilyet akarsz. 
Csak egyre figyelmeztetlek: 
húszéves többé nem leszel! 

Gádor Béla 


— Csak tudnám, mit eszik rajta ... 
























































Gondos feleség 


És elkövetkezett az utolsó 
ítélet napja. Gábriel arkangyal 
megfújta a harsonákat, a csil¬ 
lagok visszaverték a hangot és 
zúgott-zengett a világegyetem. 
Az iszonyatos hangra maguk¬ 
hoz tértek a holtak. Az égi¬ 
testek, feledve a törvényt, ott¬ 
hagyták röppályájukat. A föld¬ 
golyón beszélni kezdtek az 
állatok, magasba röppentek a 
fák és a virágok, a folyók felfelé 
folytak és a hegyóriások össze¬ 
zsugorodtak, egy gyerek köny- 
nyedén szétrúghatta volna a 
Mount Everestnek nevezett 
földkupacot. Az élők egy röpke 
pillanat alatt átélték az emberi¬ 
ség egész történelmét és soha 
nem ismert félelem fogta el a 
szívüket. 

Szamos Kettő, a Sömököcö 
híres centercsatára is az Űr 
elébe járult, hogy meghallgassa 
az utolsó ítéletet. Ez alkalom¬ 
mal felvette valódi angol szö¬ 
vetből készült sötét ruháját, azt, 
amelyikben fogadásokra szo¬ 
kott járni. A cipője francia 
volt, az inge svájci, a nyak¬ 
kendője amerikai. Roppant 
elegáns volt, mégis úgy érezte, 
hogy rövidnadrágos, megszep¬ 
pent kisfiú, akinek intőt kell 
aláíratnia a papával, aki jósá¬ 
gos, de könnyen jár a keze. 
Idegességében megpróbált fü- 
työrészni, de legnagyobb rémü¬ 
letére a vidám kupié szomorú 
dallammá változott az ajkán. 

Amikor az Úristen a trónusa 
elé szólította, olyan kicsi lett, 
mint egy porszem, csak a 
szíve dobogott akkorát, mint 
egy-egy ágyúlövés. Remegve, 
sápadtan várta, mi lesz az 
utolsó ítélet. 

— Halld, ó Szamos Kettő! 
— harsogta az Űr. — Kihirde¬ 
tem feletted az utolsó ítéletet: 
nem játszhatsz többé az időtlen 
idők végezetéig, sőt még azután 
sem, mert . . . Na, mi az? 

Gábriel arkangyal ráncigálta 
az Űr üstén köntösét. 

— Pardon egy pillanatra! — 
suttogta alázatosan és a világ¬ 
egyetem egyik félreeső sarkába 
vonta az Úristent. —- Csak azt 
akartam mondani, hogy vasár¬ 
nap lesz az Arkangyalok-űr¬ 
angyalok válogatott mérkőzés 
és Szamos Kettő a világ egyik 
legjobb futballistája. 

— Na és? — kérdezte cso¬ 
dálkozva az'Űr. — Nem tudom, 
hogy mit akarsz tőlem, beszélj 
értelmesebben . • • 

Gábriel arkangyal közelebb 
hajolt. 

— Enyhíteni kellene Szamos 
Kettő fegyelmi büntetését. Gon¬ 
dolnunk kellene arra, hogy a 
labdarúgó arkangyalok között 
alig van fiatal... A legfiata¬ 
labb hétszázötven éves .. • 

Miközben az arkangyal az 
Űristennel pusmogott, az utolsó 
ítélet fel volt függesztve. Az 
emberek különféleképpen hasz¬ 


nálták ki ezt az időt: volt, aki 
zokogva a mellét verte, volt, 
aki védőbeszédet fogalmazott, 
egyesek a pénzüket és az ék¬ 
szereiket dugdosták el, mások 
— a helyezkedők — a sor 
legvégére sompolyogtak, voltak 
férfiak, akik imádkoztak, de 
szép számmal akadtak olyanok 
is, akik azzal főzték a csinos 
nőket: „Most már úgyis mind¬ 
egy . ..” 

— Helyes. Enyhíteni fogom 
az ítéletet! — mondá az Űr és 
visszatérve trónusához, fél¬ 
emelte a hangját: — Halld, ó 
Szamos Kettő, a legutolsó 
ítéletet: száztizenkéttrillió évig, 
hat hónapig és négy napig 
nem játszhatsz •. • Mi az már 
megint? — kérdezte hátra 
fordulva, türelmetlenül. — Mit 
akarsz már megint, Gábriel? 


— Ne felejtkezz meg. Uram, 
hogy csapatod, az Arkangyalok 
csapata nincs jó formában, 
továbbá, hogy idegen pályán 
kell játszaniok az ellenfél ha¬ 
talmas alieluj ázása közben . • • 

‘ em nagyon számíthatunk 
győzelemre, ha csak valami 
csoda nem történik • •. 

— Nyernünk kell! — dörögte 
az Űristen. — Fogadást kötöt¬ 
tem Luciferrel és én Arkangyal- 
győzelemre fogadtam • • • 

aj osan lesz győzelem —, 
vak ta meg a fejét Gábriel - 
de ha Szamos Kettőt beállít¬ 
hatnánk, akkor ... 

— Egy szót se többet! — 
emelte fel jobbját az Űr, aztán 
trónusához menve, kihirdette 
a legeslegutolsó ítéletet: 

— Halld, ó Szamos Kettő! 
Vasárnap játszanod kell az 
Arkangyal válogatottban, de 
aztán ne hozz szégyent ősz 
fejemre! 

— Hozsánna neked! — kiál¬ 
totta Szamos Kettő, amin 
maga is elcsodálkozott, mert 
tulajdonképpen azt akarta 
mondani, hogy! „kösz, grosz- 
fater!” 

S vasárnap délután Szamos 
Kettő, a Sömököcö volt center¬ 
csatára már ingben, glóriában 
és szárnyakkal játszott az 
arkangyalok csapatában. Egy¬ 
maga négy dugót lőtt az őr¬ 
angyalok kapujába. 

Attól a naptól kezdve gyak¬ 
ran lehetett látni a mennyor¬ 
szágban nájlonkombinés ark¬ 
angyalokat és kisangyal okát 
ausztrálgyapjú kardigánban. . • 

Mikes György 


S 2 egő Gizi rajza 



— Lali, várj! Már megint nyaksál nélkül mész el szeles Időben?! 



Precíz fogoly 

Várnai György rajza 

Sátorvárosok lesznek a Balaton partján 

Gerö Sándor rajza 



Korkép 

Hegedűs István rajza 



Tiszta Csendes óceánt! 

Vasvári Anna rajza 



Éjféli kísértet a garázsban 

Szűr-Szabó József rajza 





LÉLEKELEMZÉS 


z akadémiai vizs- 
/)///] gan a íiatal éne- 
£/ ^ kés fergeteges si¬ 
kert aratott. A családtagok 
olyan vadul tapsoltak, hogy 
az idegeneket is magukkal 
ragadták. 

— Ez a Sanyi tiszta Ca- 
ruso, — mondotta egy öreg 
nagybácsi. 

A fiatalok Székely Mi¬ 
hályhoz hasonlították, ami 
azt bizonyítja, hogy a csa¬ 
lád azt sem tudta milyen 
hangnemben énekel. Otthon 
primőrökkel egybekötött va¬ 
csorát rendeztek az új csilr 
lag tiszteletére. Mindenki 
áradozott. 

De az ünnepelt sápadtan 
és kétségbeesetten ült kö¬ 
zöttük és egyre csak azt 
hajtogatta: 

— Tehetségtelen kontár 
vagyok! Soha sem lesz 
belőlem énekes. 

Először azt hitték, hogy 
a zseni túlzott szerénysége, 
de aztán rájöttek, hogy be¬ 
teges tünet. Amikor meg¬ 
hívták egy koncertre, visz- 
szautasítota. 

— Nem vagyok méltó, 
hogy a nyilvánosság előtt 
szerepeljek! 


Hangoztatta, hogy elmegy 
anyagbeszerzőnek, csupán 
erre a pályára érzi magát 
hivatottnak. A család ször¬ 
ny ülködött. Felkeresték 
Keresztély mestert, a tanár¬ 
ját és megkérdezték mi a 
véleménye a fiú képessé¬ 
geiről. 

— Határozottan tehetsé¬ 
ges, — válaszolta, — de 
szörnyű gátlásokkal küsz¬ 
ködik. Jól kereső, közép¬ 
szerű, énekes lehet belőle, 
ha leküzdi a félszegségét 
és visszanyeri az önbizal¬ 
mát. 

A családi tanács több tag¬ 
ja hallott már az analitiká¬ 
ról és ezért elhatározták, 
hogy idegorvos kezére adják 
a fiút. Ismertek is egy dok¬ 
tort, aki ezen a téren cso¬ 
dálatos eredményeket ért el. 
Amikor megemlítették Sa¬ 
nyinak az ötletet, ez dadog¬ 
va mondotta: 

— Nem érdemiem meg, 
hogy ilyen nagy tudós fog¬ 
lalkozzék velem! 

Mégis elcipelték a rende¬ 
lőbe. A doktor munkába 
vette és több viziten ke¬ 
resztül tartó beszélgetés so¬ 
rán kiszedte belőle, hogy az 


óvodában annak idején nagy 
lelki megrázkódtatás érte. 
Minden gyerek elegáns tás¬ 
kában vitte magával a tíz¬ 
órait, de ő csak egy folto¬ 
zott tarisznyát kapott ott¬ 
hon. Ez megzavarta a lelki 
nyugalmát. A doktor ráfe¬ 
küdt az emlékre, bebizonyí¬ 
totta, hogy a sok tucat-táska 
között az ő tarisznyája ér¬ 
dekességnek számított. 

A kúra gyönyörűen ha¬ 
ladt. Az izgatottan figyelő 
família megelégedéssel álla¬ 
pította meg, hogy Sanyi 
kezdi elveszíteni a félszeg¬ 
ségét. A rádióban egyszer 
Giglit hallgatták. Amikora 
tenorista befejezte a szá¬ 
mát, Sanyi megjegyezte: 

— Felfújt nagyság. Nem 
állnék a mikrofon elé, ha 
csupán ilyen hangom volna. 

A hozzátartozók boldogan 
összenéztek. Sanyi önérzete 
nemcsak növekedett, de 
lassacskán a csúcsokat ver- 
deste. Egyszer fontoskodva 
jegyezte meg: 

— Palló szeretne az ope¬ 
raházhoz szerződtetni, de 
nem vagyok hülye. A milá¬ 
nói Scalahoz szerződöm. 

Nyilvánvaló: a fiúba túl¬ 


ságosan nagy adag önbizal¬ 
mat oltottak. Elrohantak az 
orvoshoz és előadták az 
esetet. 

— Könyörgünk, jöjjön el 
hozzá, beszéljen vele és té¬ 
rítse az arany középútra... 

— Bízzák rám, — mon¬ 
dotta az analitikus és máris 
vette a kis táskáját. 

A fiú éppen egy hinta¬ 
székben ringatózott cs ar¬ 
ról ábrándozott, hogy szólót 
énekel a felhőkön elhelye¬ 
zett szabadtéri színpadon az 
angyalok kórusának kísére¬ 
tében. 

— Drága fiatal barátom, 
— mondotta a doktor, — 
eljöttem, hogy beszélges¬ 
sünk egy kicsit... 

Sanyi félbehagyta az áb¬ 
rándozást és fölényesen vá¬ 
laszolta: 

— Kedves doktor úr, ne 
haragudjék, bár alaposan 
áttanulmányoztam a freu¬ 
dizmust, de nem azért va¬ 
gyok itt, hogy magának 
pszichoanalitikai leckéket 
adjak. 

Stella Adorján 


A balatoni Helfgott bácsinál 

Sándor Károly rajza 


Színház után 

Várnai György rajza 



Igényes vendég 


Hegedűs István rajza 



— Ez magának egy Gerard Philippe-frlzura? 


1957 május 

Várnai György rajza 



— Halló javító vállalat? Küldjenek egy szerelőt, ez a gép 
teljesen megbolondult! 


Mesebeli Afrika Vasvéri Anna rajza 







— Miért állnak sorba? 

— Makói hagymát osztanak .. 

































































































































































Kép az űrhajózás korából 




Vasvári Anna ralza 


Mennyit mutat az óra? — kérdezte 
Akai, miközben kiszállt a taxiból. 

— Tizenkét forintot — felelte Babai. 
Abai fizetett, aztán odaadott még két 
forintot. t 

— Köszönöm — mondta Babai. 

Azzal tovább hajtott, Abai pedig bement 
az üzletébe. 


Babainak nemsokára letelt a szolgálata, 
hazament. Alighogy hazaért, csengettek. 
A pénzespostás volt. Háromszáz forintot 
hozott, egy régi adósa küldte Babainak. 
Olyan pénz volt, amire már régen keresztet 
vetett. 

— Egy pillanat — mondta a pénzes¬ 
postásnak. 

És odaadta a két forintot, amit Akaitól 
kapott. * 

— Köszönöm — mondta Csabai, a 
pénzespostás. 


Mi a humor? 


Egy olasz újság, a „Circolo Della 
S tompa” kiírta az első Nemzetközi 
Humor Verseny-t. A résztvevőknek rövi¬ 
den meg kell határozniok a humor 
lényegét. A versenyen bárki részt vehet, 
tekintet nélkül nemzetiségére, foglalko¬ 
zására, politikai felfogására, korára, 
nemére. Az egyetlen kikötés az, hogy 
a humor meghatározása nem lehet 
hosszabb hatvan szónál. A zsűri Utgjai: 
egy egyetemi tanár, egy ügyvéd, egy 
gyáros, két író és egy esztéta. . 

Humoristák kizárva, ők elfogultak. . . 

Szerintünk ez is humor! 


— Ejnye Pista, maqa ilyen szórakozott. 
meggy helyett.., 


Paradicsomlevessel kínál konyakos- 


— Nézd, milyen csodálatos a táj! 

— Sajnos, nem látok a náthámtól... 


Peches zsebmetszö 

A római Piazza di Spagna forgatagában 
egy zsebmetsző el akarta emelni egy hölgy 
kézitáskáját. Rendkívül pechje volt: 
a hölgy nem volt más, mint Tambroni 
belügyminiszter felesége, akit erre az 
útjára is detektív kísért. A titkosrendőr 
elcsípte a tolvajt, Nello di Castro húsz 
éves foglalkozásnélkülit. Amikor közöl¬ 
ték vele, hogy kit szemelt ki áldozatnak, 
szomorúan legyintett: 

— Egyre nehezebb lesz a mesterség — 
mondotta lemondóan. 

Porrá leszünk • •. 

A nukleáris háború politikai következ¬ 
ményeit érdekesen vázolta egy angol 
munkáspárti képviselő, Geoffrey de 
Freitas, miközben a parlamentben vitá¬ 
zott a konzervatív képviselőkkel, akik a 
Karácsony-szigeti hidrogénbomba-kísér- 
letek mellett törtek lándzsát. A munkás¬ 
párti képviselő a következőképpen nyilat¬ 
kozott: 

— Ha elpusztulunk a nukleáris háború¬ 
ban, egy konzervatív képviselő hamva 
éppen olyan rádióaktív lesz, mint egy 
szocialistáé. 

Ez a demokrácia! — tehettük volna 
hozzá, ha történetesen tagjai lennénk 
az angol alsóháznak. 


MEGYERI, a nagy komikus búcsú 
fellépte alkalmával, amikor a közönség 
hallani akarta, könnyes szemmel állt a 
függöny elé és ezt mondta: 

— Mindig azt adtam elő, amit nem 
éreztem, most meg nem tudom előadni azt, 
amit érzek . 


BERNARD SHAW arra a kérdésre, 
hogy melyik könyv volt rá a legnagyobb 
hatással, így felelt: 

— Két könyvel említhetek, amelyeknek 
hatása egész életemre szólt: az egyik édes¬ 
anyám szakácskönyve, a másik édesatyám 
csekkönyve. 


Csabai aznap vendéglőben ebédelt, mert 
a felesége felruccant a nénikéjéhez 
Gyöngyösre. Az ebéd jó volt, a kiszolgálás 
figyelmes. Csabai tízforintossal fizetett, 
aztán a zsebébe nyúlt, elővett egy két¬ 
forintost és az asztal sarkára helyezte. 

Azt a bizonyos kétforintost. 

— Köszönöm — mondta Kábái, a főúr. 

Kábái aznap korábban végzett, át¬ 
szaladt a borbélyhoz megnyiratkozni. 
Meg is borotválkozott, bekölniztélc, be- 
puderezték, majd fizetett. Tízessel fizetett, 
aztán elővett a zsebéből egy kétforintost. 

— Köszönöm — mondta Abai, a fod¬ 
rász. 

így szerzett Abai csodálatos kétforintosa 
egy nap alatt négy embernek örömet és 
tetejébe még most is ott van Abai zsebé¬ 
ben, ha azóta ki nem adta. 

g. m. 


Különböző leveseket árulnak zacskóban 

Várnai György rajza 





































Sándor Károly rajza 

Pesti újságolvasó esete a szélesvásznú mozi tervével 



A VENDÉG (mint vadász , ül hosszú 
méla lesben , vár felajzott ínyre fe¬ 
ketét.) 

A SZŐKE ( hangosan , hogy a ven¬ 
dég is hallja, nehogy azt higyje, hogy 
6 a hibás): Mért nem mégy oda, 
Manci, az a szerencsétlen pók már 
egy félórája ül ott! 

A BARNA még hangosabban , mert 
6 is súlyt vet rá, hogy tisztán álljon 
a Vendég előtt): Majd ha hülye le¬ 
szek! Tőlem ülhet ott reggelig, meg¬ 
mondtam tegnap a vezető kartárs¬ 
nak, hogy a jobb hetes nem az enyém 
és pássz! 

A FEKETE (a leghangosabban): Ne 
csináljatok felhajtást lányok, mit fog 
gondolni rólatok a vendég úr! 

A SZŐKE (harsányan): Tőlem gon¬ 
dolhat, amit akar, azt hiszed, hogy 
engem érdekel a vendég? Nekem vő¬ 
legényem van, az kikaparná a sze¬ 
mem, ha a vendégekkel törődnék! 

A BARNA (még harsányabban): 
De oda vagy vele! Azt hiszed, más¬ 
nak nincs vőlegénye? 

A FEKETE (a legharsányabban): 
De lányok, a vendég úr előtt... 

A VENDÉG: Bocsánat, kérnék 
egy... 

A FEKETE (jóságosán): Egy kis 
türelmet, vendég úr! Váltás! 

MÁSIK SZŐKE, MÁSIK BARNA. 
MÁSIK FEKETE (átveszi a szolgála¬ 
tot. Szőke , barna és fekete el.) 

A VENDÉG (fellélegzik): Na vég¬ 
re! Kérnék egy... 

MÁSIK SZŐKE (harsányan): Mért 
nem mégy oda, Juci, a jobb hetesnek 
valami kívánsága van! 

MÁSIK BARNA (még harsányab¬ 
ban): Na és? Azért nem fogom ki¬ 
törni a nyakamat! 

MÁSIK FEKETE (békítőén): Azért 
a vendég úr is lehetne egy kicsit tü¬ 
relmesebb ... 

A VENDÉG: Most már tudom! 

MÁSIK FEKETE (őszinte érdeklő¬ 
déssel): Mit, vendég úr? 

A VENDÉG (szomorúan): Hogy 
miért tiltott el az idegorvos a fekete¬ 
kávétól ... 

Gergely Miklós 



Borverseny Balatonbogláron 

Gerö Sándor rajza 


— Start! 




Absztraktok és realisták a tárlaton 

mí latin tanárunknak 
igazi neve Márton Gábor 
volt, de mindenki csak 
Hefaisztosznak hívta, 
a nevet onnan kapta, hogy 
féllábára sántított, mint a görög 


isten. De nem ám szánalmasan 
vagy csúnyán, hanem szinte 
elegánsan, sőt kecsesen. Botot 
nem hordott, könnyen és libeg¬ 
ve járt és a katedrára úgy 
lépett fel, hogy a rövidebb 
lábával szabályos félfordulatot 
írt le. A sántaságát egyáltalán 
nem szégyellte, hanem mintha 
felhívta volna rá a figyelmet. 
Egyszer például, mikor kiles- 
tünk a folyosóra és ordítottuk, 
hogy ,,jön, jön!** — Hefaisztosz 
megállt az ajtóban: 

— Nemcsak jön, hanem itt is 


van! — mondta és a sánta 
lábával rúgta hozzá a taktust. 
Általában szeretett ritmikusan 
beszélni és ilyenkor a lába is 
működésbe lépett. Sok jeles 
mondása volt, de legnagyobb 
sikerét azzal érte el, ahogyan 


a disztichont tanította: 


Ramtata-ri-mbam-bumrata- 

■ iárata - csim hala-bimhum 
C sincs i n - csinkala-du, 

kotty ide kotty oda , nyekk! 

Mindent összevéve jó tanár 
volt, sokat és szívesen tanultunk 
tőle, de volt egy nagy hibája. 
Roppantul szeretett szójátéko¬ 
kat csinálni, kínrímcket és 
elvárta, hogy nevessünk rajta. 
Amíg kisdiákok voltunk, ez 
ment is valahogy, de mire a 
hetedikbe kerültünk, alaposan 
meguntuk folyton ismétlődő 
vicceit és bizony meg kellett 
erőltetni magunkat, hogy neve¬ 
téssel honoráljuk. Utóbb már 
megszerveztük, kiosztottuk a 
szerepet, hogy ki kezdje és 
akkor a többinek is kötelessége 
volt nevetni. 

így ment volna ez tovább is 
és meglettünk volna békében 
egymással, ha Hefaisztosz 
egyik este be nem tévedt volna 
a Bimbóházba. Ez a kis kocsma 
kint volt a város határán, 
tanár- és pedellus-veszélyen 
kívül, hagyományos diáktanya, 
ahol néhanapján összegyűl¬ 
tünk és jól kikornyikáltuk 



magunkat. Volt ott egy kislány 
is, bimbó a Bimbóházban, 
Tálas bácsinak, a vendéglősnek 
a lánya, akibe az egész hetedik 
osztály szerelmes volt. Különö¬ 
sen egyik osztálytársunk. Beke 
Jancsi, rajongott Erzsikéért és 
nem volt nap, hogy ott ne járt 
volna. Egyik este is ott ült 
Erzsiké mellett és felolvasta 
neki legújabb versét, amikor 
Hefaisztosz belépett. 

Nyilván a havasesö verte be, 
vagy a fátum, mely még az 
isteneknél is erősebb, de akár¬ 
hogy is, ott volt és Beke 
Jancsinak torkán akadt a rím. 
De ahelyett, hogy levonta 
volna a konzekvenciákat, illedel¬ 
mesen köszönt volna, vagy szó 
nélkül elkotródik, ott maradt, 
hangoskodott és vitézkedett 
Erzsiké előtt és úgy tett, mintha 
nem ismerné Hefaisztoszt. Ez 
Jancsi viselkedésén annyira fel¬ 
bőszült, hogy másnap jelentette 
a dolgot az igazgatónak és 
Beke Jancsinak sürgősen más 
iskola után kellett néznie. 



Beke Jancsi „csendes el¬ 
távolítása” nagy csapás volt 
az osztályra. Jancsi ugyanis 
a legjobb súgó volt az osztály¬ 
ban, valóságos súgózseni. Vala¬ 
hogy úgy tudta a szájat formál¬ 
ni, hogy hangtalanul is le 
lehetett olvasni róla az algebrai 
vagy fizikai képleteket, az 
ablativus absolutust és más 
hasonló jókat. Nagyon dühösek 
voltunk Hefire és bár elismer¬ 
tük, hogy Jancsi ostobán visel¬ 
kedett, mégis, úgy véltük, 
azért nem lett volna szabad 


feljelenteni, Hefi megeléged¬ 
hetett volna egy osztályfőnöki 
megrovással, magaviseletből 
kevésbé szabályszerűvel, de 
ezért mingyárt kicsapatni . ♦ • 
Elhatároztuk, hogy megbosz- 
szuljuk magunkat. Kiadtuk az 
ukázt, hogy ezentúl nem szabad 
Hefaisztosz viccein nevetni. 
Semmi körülmények között 
sem. Mondhatja a legjobb vic¬ 
ceket (ez a veszély ugyan nem 
fenyegetett, de mit lehet tudni), 
itt ezentúl nem lesz nevetve. 
Nevetés? De még csak kunco¬ 
gás, mosolygás sem. 

Hála az osztály kiváló szelle¬ 
mének, a bojkott teljes mérték¬ 
ben sikerült. Hefaisztosz hiába 
viccelt, mi hidegen és némán 
bámultunk rá és még csak 
egy arcizmunk sem rándult. 
Ö persze észrevette, nem lehe¬ 
tett észre nem venni, de bizto¬ 
san azt gondolta, hogy ez 
csak ideig-óráig tart és majd 
csak visszatér a régi jó hangalat. 
Tévedett. Mi rendületlenül ki¬ 
tartottunk fogadalmunk mel¬ 
lett, annál ig inkább, mert az 
űr, amit Beke Jancsi hagyott 
maga után, mind érezhetőbbé 
vált. Súgás híján egyre többen 
szekundáztak be, főleg algebrá¬ 
ból és ezt is Hefi rovására 
írtok. 

A régi szép latin óráknak 
befellegzett. Komoran és szi¬ 
gorúan ültünk a púdban és 
nem voltunk hajlandók nevetni. 
Pedig nem Hefin múlt. Ö a 
maga részéről igazán mindent 
elkövetett, ontotta a vicceket, 
tréfás és bohókás szójátékokat 
gyártott — hiába. Az osztály 
nem nevetett. Hefaisztosz nem 
nyugodott bele, most új és 
válogatott jó viccekkel traktált 
bennünket, szerintünk készült 
az órára, de hasztalan. Az 
osztály hallgatott. Sokszor iga¬ 
zán nem volt könnyű, de meg¬ 
álltuk. így ment ez egy darabig, 
és Hefaisztosz végre belátta, 
hogy az osztállyal nincs mit 
kezdeni és abbahagyta a tréfál¬ 


kozást. Sápadtan, összeszorított 
szájjal ült a katedrán és nem 
ütötte a taktust. Rendes, szabá¬ 
lyos és a múlthoz képest száraz 
latin órákat tartott. 

Egyszer aztán, mikor Vergili- 
ust fordítottuk, Aeneas lemene- 
telét az alvilágba, Hefaisztosz, 
bizonyára nem tréfás kedvében, 
hanem csak megszokásból, azt 
mondta a felelőnek: 



— Vigyázzon kérem. Aeneas. 
Nem one ász. 

Erre hátul az utolsó padban 
Molnár Pistából, akinél az 
éjszaka nagy huszonegy ezés 
volt, kipukkant a röhej. Előbb 
csak elvörösödött, a szemei 
kidülledtek, de aztán nem bírta 
tovább és hatalmasat röhögött. 
Mi egy pillanatig dermedten 
néztünk a sztrájktörőre, de 
aztán követtük Pista példáját. 
Ellenállhatatlanul, viharosan 
nevetett az osztály, a nevetés, 
mint valami gátszakadás, el¬ 
söpört minden fogadkozást. 
Szűnni nem akaró, önfeledt, 
szívből jövő röhögés volt. Mint¬ 
ha az a sok elfojtott jókedv, 
ami az elmúlt hónapokban 
összegyűlt bennünk, most egy¬ 
szerre kikívánkozott volna. 

Hefaisztosz először nem akart 
hinni a füleinek, de aztán ő is 
mosolygott és úgy, ahogy ilyen¬ 
kor szokta, a ceruzájával üte¬ 
mesen kopogott a katedrán: 

— Mi az, mi az. Kérem, 
nyugalom. 

Ezzel a nevetéssel feloldódott 
a köztünk levő viszály és 
mi ismét keblünkbe zártuk 
Hefaisztoszt. Hefi hálás volt 
Molnárnak. Előre ültette, sokat 
foglalkozott vele. Csak az Isten 
őrizte, hogy nem kapott jelest 
latinból. 

Balázs Sándor 


Kis filozófia nagy dolgokról 

Csókod örök, reméltem a pázsiton. Ah! Jőve kin, s e 
Ballada: ballonomon — jű nyoma lett az örök. 

Főnökváltozás az expedícióban 
„Hát az a ölöd mért nyalja a bélyeget? Ott a szivacska !” ' 
„Főnöke megy. Jön más. — Edzi magát Tihamér ” 


Pesti pomológia 

„Gránátalma az ajkad , Irén. Hadd kóstolom ízét!” 

„Csak nyugi! Alma a szám? — Akkor * sókom is az!” 

O. t. 











































Féltékenység 


Toncz Tibor rajza 





A kisleányom hároméves, szöszke 
és családilag kimutatott tény, 
hogy imádja a férfitársaságot, 
ezek szerint tehát kollektív lény. 

Nap nap után ebédutánra várják 
a Marci, Feri, Buksi és Jeiiö 
s így hát, bár avult formával is élve, 
de stammvendég a játszótéren ő. 

Minap Jenő, ki férfiideál itt, 
mert térde harcok jelét viseli, 
megszólalt s hangját áhítattal leste 
a lányom, Marci, Buksi és Feri. 

„Az apukám az egy hatalmas ember, 
nagy úr, ' mert mindig úton lehet ő, 
egész nap autóz, nem úgy mint ti, srácok ... 
az apukám gépkocsivezetőV’ 

Buksi, a banda másik férfitagja 
válaszul rögtön támadásba ment; 
torzképet vágott, szipákolt s mint tudjuk, 
ez általában lázadást jelent. 

„Az semmir — szólott, — „az én apukámnak 
a muszkulája olyan mint a kő 
s a te apádnál nagyobb, hisz egész nap 
csak csenget, mert villamosvezetői” 

Egy villanás s már állott a két tábor, 
hogy ki nagyobb? — a probléma fogas; 

Jenőnél Marci, — Feri Buksi pártján 
és szembenéztek mint négy kis kokas. 

Csak lányom állott magárahagyottan, 

— kis morzsa szörnyű vihar közepeit — 

de Jenő, kiben volt lovagi érzés 

így szólt: „ni, bőg !... Pötyi, mi van veled? yf 

Az én Pötyim két keserűet csuklóit: 

„De jó is nektek Buksi és Jenő, 
aputok autót, villamost vezethet, 

+míg enyém csak vállalatvezető !” Bondy Endre 


A hivatal közbeszól 

Várnai György rajza 



— A Filharmóniától Jöttem. Azonnal fizesse ki a 
szabadtéri zenés rendezvény díját! 

Főposta, 13 óra 48 perc 

Ebben az időpontban akar¬ 
tam feladni egy levelet a fő¬ 
postán. A levél-osztályon ti¬ 
zenkét ablak van eqymás mel¬ 
lett. 13 óra 48 perckor a ti¬ 
zenkét ablak közül mindössze 
eqy ablakot találtam nyitva, 
tizenegy zárva volt. Váltáskor 
érkeztem ... 

Elmentem a „Felvilágosító” 
iratú ablakhoz és a felvilágo- 
sítótól felvilágosítást kértem 
arra vonatkozóan, hogy miért 
van tizenegy ablak zárva. A 
felvilágosító „felvilágosítást*’ 
adott, de meg kell Jegyeznem, 
hogy egyáltalán nem vilá¬ 
gosított fel. Mert ezt mondta: 

— Tíz perces mozgalom 
van! 

Ez a furcsa főpostai moz¬ 
galom ugyan már tizenkét 
perces volt, de ettől függetle¬ 
nül úgy tudtam, hogy a tíz 
perces mozgalom azt jelenti: 
a hivatalos óra előtt tíz perc¬ 
cel kell elfoglalni a munka¬ 
helyet. (Nem pediq azt, hogy 
tíz perccel előbb kell elmen¬ 
ni.) 

Ezen a véleményen volt az 
osztályvezető is, aki a tizen- 
egy zárt ablakot így Indokol¬ 
ta meg: 

— Kicsi a hely. 

Körülnéztünk . .. Bőséqes 
hely áll úgy a sorba állók, 
mint az ablakok mögött ülők 
rendelkezésére. Mi kicsi itt? 
Hiszen méq a levelek feladói¬ 
nak türelme is nagy. Sőt véq- 
telen ... 

Régi bosszúság, hogy min¬ 
den postahivatalban zárva 
van a felvételi ablakok legna¬ 
gyobb része. így bizony mes¬ 
terségesen tenyésztik a sorba¬ 
állást. 

És ez nincs rendjén. 

(sti) 


Zokszó az ötösről 

Az ötös autóbusz régebben is 
sok bosszúságot okozott az uta¬ 
soknak. Amióta azonban meg¬ 
változtatták útirányát, még 
jobban szaporodtak a pana¬ 
szok. Az ötös ugyanis most a 
Dózsa György úttól csak a 
Moszkva térig jár. Aki a Pasa¬ 
réti útig akar menni, annak át 
kell szállnia. Igaz ugyan, hogy 
a kisebb méretű 39-es busz a 
Pasaréti térről indul és a Ma¬ 
dách térig megy, de ez nem 
pótolja a régi ötöst, már csak 
azért sem, mert sokkal keve¬ 
sebben férnek el benne, mint 
a másikban. 

így azután megtörténik, hogy 
aki nem a Pasaréti téri végál¬ 
lomáson száll fel, az már nem 
kap helyet. 

Az útvonal megváltozásának 
hivatalos indoka: az ötös régi 
vonala túl hosszú volt. Ugyan¬ 
ez volt a helyzet a hatossal is, 
de ott remekül megoldották a 
problémát azzal, hogy két rész¬ 
re osztották a vonalat és aki 
végig akart menni, annak 1 fo¬ 
rint helyett másfelet kell fizet¬ 
nie. 

Ami jó volt a hatosnak, az 
miért nem jó az ötösnek is? 


Hol a 600 forintom ? 

Március 13-án feladtam 2400 
darab szőlővesszőt 600 forintos 
utánvétell szállítólevéllel Aba- 
sárra. Rostás Elemér címére. 
Ennek már lassan két hónapja 
lesz, de a 600 forintot még min¬ 
dig nem kaptam meg. Sürgeté¬ 
semre a gyöngyösi MÁV azt 
válaszolta, hogy március 22-én 
az árut kiváltották. Tehát a 
pénzt befizették! Miért nem 
kapom meg én is a szőlővessző 
ellenértékét? 

Kóródi Lajos 
Diósviszló 



A legújabb trükk 

A feltalálók kenyere mindig 
kosorű. Évekig lapulnak az 
ismeretlenség homályában, mig 
megszületik agyukban a 
GONDOLAT. A közömbös em¬ 
beriség azonban legtöbbször 
érzéketlenül megy el a talál¬ 
mány mellett. 

S így történik ez napjaink¬ 
ban is. A makói FMSZ 4. számú 
italboltjának a vezetője nem¬ 
régiben a homlokára csapott: 
,,Mi lenne, ha. ..” A zseniális 
ötlet felvillanását tett követte: 
a bádogmérce aljába parafa¬ 
betétet dugott és így minden 
fél decin nyert egy-két centi¬ 
litert. ötlete már-már gyümöl¬ 
csözővé vált, amikor a közöm¬ 
bös emberiség az Állami Keres¬ 
kedelmi Felügyelet képében 
közbelépett. A találmányt el- 
koboztatta, sőt pénzbírságot is 
sózott a meg nem értett zseni 
nyakába. 



Elmaradt pályázat 


Kár, hogy a Debreceni Do¬ 
hánygyár nem hirdetett pályá¬ 
zatot egy elrejtett lámpabél 
megtalálására. A lámpabél 
ugyanis egy debreceni „öt 
éves terv” cigarettába került. 

A díj természetesen egy lám¬ 
pabélhez szükséges petróleum- 
lámpa lehetett volna. 

Ismételjük, kár, hogy nem ír¬ 
tak ki ilyen pályázatot, mert 
közölhetnénk a boldog nyertes 
nevét. (Baumgartner József fő¬ 
mechanikus, a Kőszegi Agyterí¬ 
tőgyár dolgozója.) A megtaláló 
azonban így is szeretettel üd¬ 
vözli a Debreceni Dohánygyá¬ 
rat és azt kéri, hogy amennyi¬ 
ben mégis pályázatot írnak ki, 
a díjat ne küldjék el, hanem 
adják át — a meósoknak. 


A Fémbútorgyár 
címére ! 

Ügy érzem. Jogosult az a 
kérésem, hogy a Fémbútor- 
gyár mankókat is készítsen. 
Indokolás: a gyár 980 forin¬ 
tos foteljeinek szüksége van 
rá. Rendes kinézésű, négy¬ 
lábú bútor ez,, de egyik lábá¬ 
ra sántít. Ennek persze nem 
örülnek a vevők, mert amíg 
az ember a két fotel árát 
összehozza, sokat kell taka¬ 
rékoskodnia. Miért sajnálják 
egyes daraboknál azt a más¬ 
fél centimétert, ami a fotel 
egyik lábából hiányzik? Vagy 
rossz a szemmértékük? 

Felcser Béláné 
Bp.. VIII.. Kun u. 2. 



Tizennégy hónapja 
ígérik ... 

A tehenészetünkről van szó... 
1955. év júliusában az ÁG Sze- 
rolő és Segédipari V. (Buda¬ 
pest, Bem rakpart 28.) fejőgé¬ 
pet szerelt fel gazdaságunk mo¬ 
dem, száz férőhelyes tehénis- 
tállójában. Ehhez elektromos 
hőtároló is járt, ezt is felszerel¬ 
ték. Január 31-én közölték, 
hogy véletlenül hibás boylert 
szállítottak, amelyet ki kell cse¬ 
rélni. A csere időpontját feb¬ 
ruár végére ígérték. Közölték, 
hogy addig hozzá se nyúljunk, 
mert használata veszélyes. 

Azóta ígérik a cserét. Ez év 
március 18-án levelet írtunk a 
vállalatnak, felsoroltuk eddigi 
ígéreteiket és gyors szállítási 
terminust kértünk. Az újabb 
határidőt meg is kaptuk, de 
most már nem nagyon bízunk 
abban, hogy pont ezt az újabb 
terminust fogják betartani, hi¬ 
szen már tizennégy hónapja 
ígérik a cserét. 

Uraújfalui 
Állami Gazdaság 



Egyszerű történet 
1957-ből 

Szabó Kázmér egyszerű ember 
volt . Egyszerűen élt , lakott egy - 
szobakonyhás lakásában család¬ 
jával. Álmai is egyszerűek vol¬ 
tak , kis családi ház, almazöld 
Pannónia , mosógép , parkett- 
kefélőgép, porszívó és egyéb egy¬ 
szerű háztartási gépek. És ruhák , 
cipők, fehérneműk. Neki és 
Juliskának , — feleségének — és 
a gyerekeknek. Egyszerű ember , 
— egyszerűt álmok. 

* 

Egy éjszaka Szabó Kázmér- 
nak egy másfajta , de ugyancsak 
egyszerű álma volt. Azt álmodta , 
hogy a ráckevei Duna ágban 
horgászik. Ahogy ül és figyeli a 
zsinórt , egyszerre csak kidugja 
a vízből a fejét egy nagy hal és 
megszólal: „ Kázmér , ha reggel 
felébredsz , vegyél egy lottószel¬ 
vényt a következő hétre , és ezeket 
a számokat tedd meg: hat , tizen¬ 
hét, negyvenegy, hatvanhárom , 
nyolcvanegy.” 

* 

Szabó Kázmér , midőn reggel 
felébredt , felkelt , megreggelizett, 
majd a nap folyamán megvette 
a lottószelvényt, és a hal utasí¬ 
tása alapján kitöltötte. Csütör¬ 



tökön este megtörtént a sorsolás , 
és a hal által megjelölt öt számot 
húzták ki. Szabó Kázfnér kézhez 
kapott 976 827 forintot és 61 
fillért. Amikor clkövetkezett a 
lottó tárgy sorsjátéka , Szabó 
Kázmér megnyerte a Wartburg - 
autót is. 

* 

Idáig tart Szabó Kázmér egy¬ 
szerű története. Legfeljebb csak 
annyit fűzhetünk hozzá , hogy 
mosógépet , porszívót és perion- 
zoknit nem tudott beszerezni. 

Dehát ez már nem is olyan 
egyszerű. 

Jólesz László 


A MA vTüT „ kerete” 

Naponta utazom autóbuszon 
es így jogosult vagyok a ked¬ 
vezményes heti autóbuszbérlet¬ 
re. Mikor azonban a szombat- 
helyi Szencsi úti MÁVAUT- 
irodában a bérlet kiadását kér¬ 
tem, megtagadták azzal, hogy 
a „keret” már betelt és nem 
adhatnak ki többet. Indok: a 
többi bérletesek nem férnének 
fel a kocsikra. Én viszont na¬ 
ponta azt látom, hogy a kalauz 
csak három-négy bérletet ke¬ 
zel, a többi fizető utas. Ezt 
hiába magyaráztam el, — újból 
elutasítottak. 

Vajon mi lenne, ha a MÁV is 
úgy bánna a dolgozóival, mint 
a MA VAUT? Ha csak a munka- 
vállalók kis százalékának adna 
ki kedvezményes munkás je¬ 
gyet, és a többiek kénytelenek 
lennének egész vasúti jegyet 
váltani? 

Gazdag János 

Szombathely, Rumi út 85. 



















Hogy csend ne legyen véletlenül... 

Schwott Lajos rajza 

Elromlott a hangszóró. 




Telefoncsengés. 

— Halló! Kanizsai Zsófia 
elvtársnő. 

— Igen. 

— Itt Belgyógyászati Mi¬ 
nisztérium, főtitkárság, kap¬ 
csolom a miniszter elvtársat. 

— Köszönöm. 

Krcs, krcs, krcs. 

— Halló, Kanizsai elvtárs¬ 
nő? 

— Igen. 

— Egy kis türelmet, a mi¬ 
niszter elvtárs most éppen a 
cé vonalon beszél, kicsit várni 
kelt. 

- Várok. 

Szünet, majd krcs, krcs. 

— Halló, Kanizsai elvtárs¬ 


nő? 



— Igen. 

— Egy kis türelmet, még 
beszél a miniszter elvtárs. 
Szíveskedjék tartani a vona¬ 
lat. 

— Tartom. 

Szünet, majd krcs, krcs. 

— Halló, kire várunk? 

— A miniszter elvtársra. 

— Ki beszél ott, kérem? 

— Kanizsai Zsófia. 

— Ja igen, tudok róla, egy 
kis türelmet, a miniszter elv¬ 
társ még beszél a bé vonalon, 
szíveskedjék tartani a vona¬ 
lat. 

— Tartom. 

Szünet, majd krcs, krcs. 

— Halló! 

— Igen! 

— Még mindig beszél a mi¬ 
niszter elvtárs. 


• Az írónak „A világ 
közepe” című, most 
megjelent kötetéből. 
(Szépirodalmi Könyv¬ 
kiadó. 


* 


— Köszönöm. 

— Kérem. 

Szünet, majd krcs, krcs. 

— Kanizsai elvtársnő? 

— Igen. 

— Kapcsolom a miniszter 
elvtársat. 

— Köszönöm. 

Krcs, krcs, krcs. 

— Kanizsai elvtársnő? 

— Igen. 

— Egy kis türelmet, éppen 
most ment be az afgán bel¬ 
gyógyászati küldöttség, de 

azonnal kijön. Tessék addig 
tartani a vonalat. 

— Talán akkor inkább ké¬ 
sőbb ... 

— Jaj, olyan nehéz az elv¬ 
társnőt megkapni, egy pillanat 
az egész, tessék maradni. 

—- Jó. 

Szünet, majd krcs, krcs. 

— Kanizsai elvtársnő? 

— Igen. 

— Kis türelmet, a minisz¬ 
terhelyettes elvtárs referál, de 
azonnal befejezi. 

- Köszönöm. 

Szünet, majd krcs, krcs. 

— Halló, kire várunk? 

— A miniszter elvtársra. 

— Halló, nem értem, tessék 
belefújni a kagylóba. 

- Fffffffff ... halló! 

— Most valamivel jobb. 
Kire tetszik várni? 

—- A miniszter elvtársra. 

— Kérem, ő házon kívül 
van. Milyen ügyben keresi az 
elvtársnő? 

— Halló, Itt Kanizsai Zsó¬ 
fia, maguk hívtak fel engem, 
hogy a miniszter elvtárs akar 
velem beszélni. 

— Ja igen, emlékszem, egy 
kis türelmet, még mindig az 
építésügyitől vannak bent, 
pillanat. 

— Köszönöm. 

Szünet, majd krcs, krcs. 

— Kanizsai elvtársnő? 

— Igen. 

— Kapcsolom a miniszter 
elvtársat. 

— Köszönöm. 

Krcs, krcs, krcs, brrr, krcs. 

— Halló, te vagy az Zsuzsu? 

— Igen. 

— Kis bogaram ... nagyon 
szeretlek ... 

Feleld László 



— Adok én neked, te kölyök, a számtanleckédet bez¬ 
zeg nem csináltad meg! 


Fel a kezekkel! 

Hegedűs István rajza 























































Csendélet a Bakonyban 


Gerö Sándor 


—* 

odor rajza > 

— Mell, úgy látásik, azon a bolygón már előbb tartanak! 


Vasvári Anna rajza 

























Újszülött 


Szűr-Szabó József rajza 



— Nézd, öcsikéin ... nem kell mindent olyan sötéten látni ... 


Nehéz elhinni 


Pusztai Pál rajza 



— Tessék mondani, elképzelhető, 
hogy a vonatok valóban eszerint fog¬ 
nak közlekedni? 


Miniatűr könyveket 
hoznak forgalomba 

Sándor Károly rajza 
-o 



Pistike Boccacciot olvas. 



Ez aztán a találmány! 


Hecedűs István rajza 



TANÁRISMERÖSÖM, aki lelkes 
Fradi-szurkoló, panaszkodott a drá¬ 
gaságra. Kolompot vásárolt ugyanis, 
hogy kedvenc csapata góljai után 
megfelelő módon kifejezést adhasson 
érzelmeinek. Kolomp nélkül a Lab¬ 
darúgó szurkoló félkarú óriás. Igen 
ám, de meglepetésére a kolomp jó¬ 
val drágább volt, mint gondolta. Lé¬ 
nyegesen olcsóbb kolornpra számí¬ 
tott. 

Valóban, a dolog lehangoló. Ki 
hinné, hogy nálunk ilyen súlyosak 
a kolomp-viszonyok. Az ember nem 
is érti, hogy egy fejlett mezőgazda¬ 
sággal rendelkező ipari országban 
mi indokolja a magas kolompára¬ 
kat. Végül is közszükségleti cikkről 
van szó! Teljesen megértem az illető 
elkeseredését. 

— Éhen kell dögleni! — sóhajtot¬ 
ta bosszús arccal. 

CSEND UTÁN vágyakozunk. 
Csendrendelet van. De mit ér mind¬ 
ez, amikor szervezetten, vállalat¬ 
szerűén folyik a harc a csend ellen. 
A Békési utca és a Rökk Szilárd ut¬ 
ca sarkán láttuk az alábbi ijesztő 
táblát: 

Tér- és teremhangosító szolgálat. 

Rettenetes! Mintha nem lennének 
amúgyis eléggé hangosak a terek és 
a termek. Lehet, hogy hamarosan 
kiadják a lármarendeletet? 



Örökké elégedetlen ismerősöm . aki 
még hozzá Kázmér névre hallgat , 
diadalmasan jelentette ki: 

— Na ugye?! Tönkretettek ben¬ 
nünket ezzel az áremeléssel. Három- 
száz forinttal drágult a szecskavágó. 

— Pont szecskavágót akart vásá¬ 
rolni? 

— Azt nem. De a szimpla is ret¬ 
tenetesen megdrágult. Húsz fillérrel. 

Esküre emelte a kezét: 

— Kutya legyek, ha még egyet 
iszom életemben ... 

Megdöbbentem. Lehetséges, hogy 
Kázmér fogadkozása után a Bala¬ 
tonba fogjuk önteni a kávét? 

Két nap múlva rajtakaptam az 
eszpresszóban: vidáman szürcsölte a 
feketét. Még mielőtt kaján kérdés¬ 
sel illettem volna, magától megszó¬ 
lalt: 

— Csak a szimplára szóU a foga¬ 
dalom! Ez dupla. Hát számít az a 
negyven fillér?? 

(R) 

Az egyik philadelphiai mozi a „Tíz 
parancsolat” című bibliai tárgyú film 
új, színes, szélesvásznú változatát játssza. 
A mozi előcsarnokában elhelyezett könyv¬ 
üzlet ebből az alkalomból a pultra rakta 
a biblia népszerű kiadását és a kővetkező 
táblát helyezte mellé: 

TETSZETT ÖNNEK EZ A FILM? 

AKKOR VEGYE MEG EZT A 
1 KÖNYVET, UGYANARRÓL A 

TÉMÁRÓL SZÓL. RITKA ÉL- 
' MÉXYBEN LESZ RÉSZE. 

Feltaláló: A szögletes kerekek lehetetlenné teszik a gyorshajtást ... 







































Mellékszempont 


A ríapoíTban bementem 
egy Közért csemegeüzletbe 
s a megfelelő pult előtt ki¬ 
jelentettem, hogy tíz deka 
prágai sonkát óhajtok vá¬ 
sárolni. Nyomban kaptam 
egy blokkot, mellyel meg¬ 
jelentem a pénztárnál. Mire 
visszatértem a pulthoz, 
sonkám már az árukiadó¬ 
ban várt rám tűkön ülve. 
Hazavittem. 

Háromnegyed nyolckor 
kibontottam a csomagocs¬ 
kát, gondoltam, most már 
megeszem. Hát mit látok? 
A csomagban tíz deka son¬ 
kamaradék volt. Csupa fic- 
li, mócsing, bőr, meg ilyes¬ 
mi. Gondosan kidobtam a 
szemétbe, s étéképp elmél¬ 
kedtem : 

Az eladó becsületes jó 
ember volt. Ki tudja, mióta 
gyűjtögette ezt a hóbelevan- 
cot, melyet nem volt szíve 
odaadni senkinek, az egy¬ 
szerű, derék vevők közül. 
Alkalmas embert várt hoz¬ 
zá, mert valakinek persze 
oda kellett adnia, hiszen 
neki súly szerint kell felel¬ 
nie az áruért. Tán már na¬ 
pok óta lesett valakit, aki¬ 
nek türelmes szelídségében, 
megértő józanságában meg¬ 
bízhat. Szelíd, bölcs, intelli¬ 
gens és megértő embert 
várt s nagyot dobbant a szí¬ 
ve, mikor beléptem az üz¬ 
letbe. „Istenem” — sóhaj¬ 
totta —, „ha ez a rokonszen¬ 
ves ember sonkát kérne!” 
És azt kértem. Ö nem ha¬ 
bozott. Látta egész megje¬ 
lenésemen, meleg, barna te¬ 
kintetemen, finom, halk mo¬ 
doromon, magas, értelmei 
sugárzó homlokomon, hogy 
bennem nem csalódhat 
Hogy én hiszek az embe¬ 
rekben, s nem nézem, mii 
adnak a kezembe, s hogy 
otthon sem fogok megren¬ 
dülni, hogy a kacat láttán 
érezni fogom: ezt egy ben¬ 
nem vakon bízó dolgozótár¬ 
samnak köszönhetem. Mi¬ 
vel fejezhette volna ki job¬ 
ban bizalmát és’ nagyra¬ 
becsülését, mint azzal, hogy 
nekem adja a hulladékot? 

így elmélkedtem, s meg¬ 
néztem magam a tükörben, 
hogy az elmélkedésemnek 
van-e tárgyi alapja. És úgy 
találtam, hogy igen, a segéd 
jó emberismerő volt, s nem 
is csalatkozhatott. Bizalmat- 
keltő külsőm méltó jutalma 
volt a tíz deka, amit kap¬ 
tam. Hogy ehetetlennek bi¬ 
zonyult? Istenem... Ha 
megölelt és megcsókolt vol¬ 
na, azt sem tudtam volna 
megvacsorázni. 

Nem mondom, gondolhat¬ 
tam volna arra is, hogy egy 
málészájú maflára várt, 
akinek mindent oda lehet 
adni. De csak nem fogom 
magam öt forint miatt 
ócsárolni?... T. L. 


Toncz Tibor rajza 



Mai pesti kirakat 

Hegedűs István rajza 




Lefordítom a 


és rántsd ” 




„Dobd és rázd", 
„Tépd és rúgd", 
Egykép 

„Nyúzd és ejtsd" 
„Tánc és box” 
így is rossz. 


E tánc 
Viharió. 

Kár rá a 
Magyar szó. 



Járja csak 
Az angol, 

Maradjon 
Rock and roll! 

K. Tóth Lenke 

^ Kapálás 


Pusztai Pál rajza 




— Lám, a Pista szorqalmas'abb . . 

— Fenét, csak fiatalabb! 


Azt mondták pipáz¬ 
tam, mert a pipa békit. 
Békít az asszonnyal, a 
szomszéddal, az egész 
világgal, Megfogadtam a 
tanácsot, mert hadilá¬ 
bon álltam a fentiekkel, i 
Most néhány hete pipázom. Már' 
jóba vagyok mindenkivel , csak a 
pipámmal nem. Ügy kezdődött, 
hogy megvettem. A vételt akkor 
bántam meg, mikor az első füst¬ 
karika felszállt a plafonra. 

Azt is mondták, ne szívjak mellre 
semmit. Én tehát a füstöt sem szív¬ 
tam mellre. A pipa oldalt kiállt a 
számból mint egy zászlórúd májas 
elsején. Nem füstölt már, mert nem 
mertem szívni, nehogy nyelni kell¬ 
jen. Kárpótlásul rágni kezdtem a 
szárát. Szét is rágtam. Kicseréltem 
a szárát. Most már csak szopogatom. 
Rágyújtani csak akkor szoktam, ha 
szemüveg van rajtam és ha nem ka¬ 
pok ellenszelet, mert a füst csípi a 
szememet , de akkor is könnyezek , 
ha az orromba megy. 

Mindennek dacára rendületlenül { 
szívom, mert békében akarok élni a 
világgal. Nehezen bár, de megy. 
Csak a pipámat ne gyűlölném any- * 
nyira. Egy zsúfolt villamoson valaki j 
tövig belökte a számba. Szerencsére \ 
nagy a szám és rövid a szár. Keze-\ 
met nem mozgathatom szabadon. 
Tegnap valamit magyaráztam. Egy j 
lendületben messzire kiröpítettem a 
pipát a saját számból. Mintha szán¬ 
dékosan tettem volna. Legborzasz¬ 
tóbb, hogy már akkor is selypítek, 
ha nincs pipa a fogam között. Egy 
sóhajommal valakinek a szeme kö¬ 
zé fújtam a hamut. Reméltem, hogy 
az illető elveszi tőlem a pipát, de\ 
neyi tette , csak mély megvetéssel ' 
hátat fordított. 

Lehet , hogy egy szép napon fellá-'i 
zadok a pipám ellen. Nem szívok,] 
nem köpök, nem nyelek, nem fújok, 
hanem odaadom valakinek, aki lob¬ 
ban meg tudja fékezni fondorlatait ,\ 
utána újból hadat üzenek az egész 
világnak. Gondolom. egyszerűbb 1 
lesz így és egészségesebb. 

Albán Frigyes 


OdfakÍMM UtiteH.. 

A viccirodalom klasszikusai 

Mottót Nincocnck régi viccek, 
csak öreg emberek vaunak. Egy 
új*xülőttnek minden vice új. 

Egy fiatalember reggel gyűrötten, fá¬ 
radtan állít be a hivatalba, látszik, hogy 
nem aludt az éjjel. Egy kollegája meg¬ 
kérdi, hogy mi történt vele? 

— Kérlek — mondja a fiatalember — 
egy ismerős családnál voltam vacsorán, 
ahol vacsora után tombolát játszottunk 
és én megnyertem a második díjat. 

— Mi volt az? 

— A második díj az volt, hogy a házi¬ 
asszonnyal mulathattam át az éjszakát. 

— Szerencsés fickó. Na és mi volt az 
első díj? 

■— Egy csomag Tihany-cigaretta. 




Blecák kartárs teqnap délután fqy 
szólt hozzám: „Édes öreqem. tudom, 
hogy neked pompás memóriád van. 
Meqkérlek, hogy holnap reggel Juttass 
eszembe valamit, mert ón rém feledé¬ 
keny vagyok.*' És elmondott egy hosszú 
históriát arról, amiről neki eszébe foq 
Jutni az, amit nekem eszébe kell 
juttatni. 

Egész úton hazafelé félhangon mor¬ 
mogtam: „Jusson eszembe, hoqy holnap 
reggel a Blecáknak eszébe kell juttat¬ 
nom valamit.** Hazaérve szóltam a fele¬ 
ségemnek, hogy szóljon a nagyobbik 
fiamnak, hogy juttassa eszébe, hogy Jut¬ 
tassa eszembe, hogy jusson eszembe, 
hogy juttassam eszébe a Blecáknak azt 
a valamit. A biztonság kedvéért csomót 
kötöttem a nyakkendőmre. Aztán lefe¬ 
küdtem. Sokáig álmatlanul forgolódtam 
ágyamon, majd nagy nehezen elalud¬ 
tam. Reggel összetörve, későn ébred¬ 
tem. Villámgyors mosakodás, öltözés. 
Már csak perceim voltak hátra s ekkor 
észre vettem a csomót a nyakkendőmön. 
Nem tudom, ki gubancolta iqy össze, de 
szórakozhatna a közelebbi rokonaival 
is! Dühösen csaptam le, és kigombolt 
ingnyakkal, köszönés nélkül váqtattam 
el. öt perc késéssel értem be a munka¬ 
helyemre. Délben odajön hozzám a 
Blecák, és így szól: „Neked olyan Jó me¬ 
móriád van, édes öreqem, nem tudod 
véletlenül, kit kértem meg teqnap, hogy 
juttasson az eszembe valamit?** Só¬ 
bálvánnyá meredve álltam eqy pillana¬ 
tig, majd boldogan felkiáltottam: „De¬ 
hogynem tudom! Nekem szóltál. Én szól¬ 
tam is a feleségemnek, hogy szóljon a 
nagyobbik fiamnak — tudod, neki Is 
kitűnő memóriája van —, hogy Juttassa 
eszébe, hogy juttassa eszemt>e r hogy 
Juttassak eszedbe valamit. Ne haragudj, 
de a nagy tumultusban elkallódott. Még 
szerencse, hogy most eszembe jutott! 
Látod, mégis Jó memóriám van. Csak 
már azt nem tudom, hogy mi volt az a 
valami ...?** 

Mire Blecák csak ennyit mondott: 
„Még Jó, hoqy nekem eszembe Jutott. 
Ugyanis azt kellett volna eszembejuttat¬ 
nod, hogy Jusson eszembe az a valami, 
amiről eszembe fog Jutni, hogy Juttas¬ 
sam eszedbe, hogy Juttasd eszembe, 
hogy juttassam eszébe a Kopácsinak, 
hogy tegnap megkért, hogy ma reggel 
juttassak eszébe valamit, amiről eszébe 
fog Jutni valami. Hogy mi az a valami, 
azt már sajnos én is elfeledtem. De majd 
neki biztos eszébe fog Jutni ... 

S. Nagy István 


Tavasz Hellasban 















